Više od 100 svjetskih čelnika za okončanje krčenja šuma do 2030. godine - MojCazin\nDeklaracija o korištenju šuma i zemljišta pokrivat će šume ukupne površine veće od 13 miliona četvornih milja, a zajedničku izjavu na konferenciji o klimatskim promjenama Ujedinjenih naroda (COP26) koja se održava u Glazgovu između ostalih su podržali i Brazil, Indonezija i Demokratska Republika Kongo, na čijim teritorijima se nalaze velika prostranstva tropskih kišnih šuma.\nU ime čelnika zemalja o deklaraciji je izvijestio ured britanskog premijera Borisa Džonsona (Johnson), koji je utvrdio da je ovo sporazum bez presedana.\n– Imat ćemo priliku okončati dugu historiju čovječanstva kao osvajača prirode i umjesto toga postati njezin čuvar – izjavio je Džonson.\nIpak, ovaj “prirodni klimatski tampon” brzo nestaje, a prema podacima WRI-ja, svijet je u 2020. izgubio 258 hiljada četvornih kilometara šume, što je područje veće od Ujedinjenog Kraljevstva.\nNajvažniji cilj konferencije u Glazgovu je donijeti odluke kojima bi se rast temperature zadržao na maksimalno 1,5 stepeni u odnosu na predindustrijsko razdoblje, pri čemu znanstvenici kažu da će šume i takozvana “rješenja temeljena na prirodi” biti od vitalnog značaja za postizanje tog cilja.\nU Austriji će žestoko kažnjavati: Zbog novog pravila moguće kazne i do 5.000 eura\nVijeće sigurnosti UN-a o trenutnoj političkoj situaciji u BiH


Takvu odluku, obrazložio je namerom "da se razrešio društveni sukob koji blokira reforme". Vučić je na sednici Glavnog odbora SNS dodao da je vladi portreban pun mandat kako bi do 2020. dovršila započete reforme.\nOdluka o izborima pozdravljena je dugotrajnim aplauzom 505 članova Glavnog odbora SNS-a. Nakon aplauza, rekao je kako hoće da proveri “kuda Srbija želi da ide?”. "Da li želi i u naredne četiri godine da nastavi evropskim putem".\n"Stranka i vlada koju je ona formirala nailaze na ogroman otpor upravo stoga što je nastojala da razbije blok koji su činili tajkuni, političari i kriminalci, kojima nije bilo u interesu da Srbija napreduje i da se bilo šta menja", rekao je Vučić.\n"Otpočeli smo sukob i sa njima i sa onima među nama kojima je vlast samo način za lično bogaćenje".\nVučić je, govoreći na Glavnom odboru SNS-a, rekao i da ne želi da "uz njega više stoje oni koji isto govore ali drugo rade”.\n"I hoću da se zahvalim mangupima u našim redovima i pošaljem ih tamo gde pripadaju", rekao je Vučić.\n"Želim da se skupština stranke odloži kako, u slučaju loših rezultata na izborima, ne bih bio na teretu stranke u godinama koje predstoje i da članovi dobiju mogućnost da izaberu drugog predsednika i drugi tim", objasnio je Vučić.\nČlan Socijalističke partije Srbije, koalicionog partnera SNS-a, Đorđe Milićević izjavio je da je odluka premijera Vučića o raspisivanju vanrednih parlamentarnih izbora "hrabra i izrečena na vreme".\n"Niko sada više ne može da se krije i svi koji su do sada pričali o izborima, a molili se Bogu da ih ne bude, sada će morati pred narod da čuju njegovu konačnu odluku", kazao je Milićević agenciji Beta.\nDodao je da je SPS "spreman" za izbore i da je pravo vreme da SPS preuzme levi centar i bude politička snaga koja će omogućiti Srbiji da udje u mirne vode, da uplovi u evropsku luku, da postane normalna i predvidiva zemlja.\nObrazloženje premijera Vučića zašto raspusuje druge za redom vanredne parlamentarne izbore (da želi da proveri da li Srbija hoće da ide evropskim putem), politikolog Jovan Komšić smatra smislenim. To pre svega tumači kao posledicu vidljim kolebanjem unutar Spske napredne stranke između Brisela i Moskve . Vučić je najavio da će se zahvaliti mangupima u svojim redovima, pa Komšić kaže da će to pokazati kojim će smerom ići dalje naprednjaci.\nSociološkinja Vesna Pešić, kaže međutim da nikakvi programski strateški razlozi nisu rukovodili premijera da donese odluku o vanredim izborima. On je to uradio, kaže Vesna Pešić, “da bi sebi produžio mandat za još dve godine”\n“Moram da kažem, i da ljudi budu svesni, da mi već treći put posle dve godine idemo na vandredne izbore. Da li je svaki put u pitanju evropski put ili je reč o tome da se još dve godine produži autoritativna vlast koja je ugušila sve medije i koja je srušila sve institucije. Mora da se kaže i to da on nije imao tri čiste da sačeka četiri godine, 2018. godinu, kada su redovni izbori, jer te izbore nikada ne bi dobio. Ti izbori nemaju nikakve veze sa EU, nego sa produžavanjem njegove autoritarne vlasti. Ako budemo ovako svake dve godine, od Srbije neće ostati ni ‘kamen na kamenu’, a kamoli EU – od nje neće biti ništa”, kaže Vesna Pešić i dodaje da opozicija ima veliku šansu. “Kada se opozicija ujedini, svi koji su protiv Vučića imaće za koga da glasaju i da dobiju veliki broj glasova”\nVučić opet o izborima\nSvi hoće na izbore


TotalCar.rs » Predstavljen unapređeni Audi Q3\nAudi, Foto, novo, TOP, Video\n0 komentara 24822 pregleda\nAudi je predstavio unapređeni Q3 model za 2015. godinu neposredno pre njegovog javnog debija, baš kako je bilo i najavljeno pre oko mesec dana.\nU tipičnom Audijevom maniru, kozmetičke izmene su neznatne, a uključuju oštriju trapezoidnu prednju rešetku i unapređene farove sa xenon plus svetlima i LED dnevnim svetlima, dok se za dodatni novac mogu dodati LED farovi, uključujući i LED zadnja svetla, sa dinamičkim pokazivačima pravca.\nKada su u pitanju motori, Audi Q3 (2015) dostupan je sa tri TFSI i tri TDI četvorocilindarska motora, od kojih su svi turbopunjeni, sa emisijom CO2 koja je smanjena za 17 odsto. Ovi motor koji zadovoljavaju Euro 6 standarde imaju različite zapremine: od 1.4 do 2.0 litre, sa snagom u rasponu od 120 do 220 konja.\nRS Q3 opremljen je petocilindarskim 2.5-litarskim turbopunjenim benzinskim motorom koji sada razvija dodatnih 30 KS i 30 Nm obrtnog momenta, pa njegova ukupna snaga iznosi 340 KS i 450 Nm obrtnog momenta, koji se do sva četiri točka dopremaju pomoću sedmostepenog S tronic menjača. Ovaj krosover visokih performansi sada do stotke ubrzava za 4.8 sekundi, uz maksimalnu brzinu od 250 km/h. Osim povećanja snage, Audi mu je dodao i RS izduvni sistem.\nPrve isporuke unapređenog Audi Q3 modela očekuju se u februaru, sa osnovnom cenom od 29.600 evra, pri čemu će isporuke RS Q3 verzije početi nešto kasnije, sa cenom od 56.600 evra.\nTeaser video: Jaguar F-Type Coupe


Jovanović: Moguće je kompromisno rešenje za Kosovo, ali je aktuelna vlast nesposobna i ucenjena\nBeta 14. marta 2018. 19:30\nPotpredsednik Narodne stranke Nikola Jovanović izjavio je danas, povodom posete Beogradu pomoćnika državnog sekretara SAD Vesa Mičela, da postoji prostor za postizanje kompromisnog rešenja za Kosovo, ali da vlast u Srbiji neumešno pregovora i urušava kredibilitet države, čime postaje podložnija na pritiske.\n„Amerika ima važnije spoljnopolitičke prioritete i objektivno vrši manji pritisak na Srbiju nego ranije, što otvara manevarski prostor za kompromisno rešenje. Vlast u Srbiji, medjutim, od 2013. godine nekompetentno i neodgovorno pregovara. Briselskim sporazumom je učinila mnogo ustupaka zarad dobijanja Zajednice srpskih opština i pet godina je ispunjavala sve sto nam ne ide u prilog, a ZSO nije uspostavljena“, rekao je Jovanović televiziji N1.\nJovanović je istakao da je to udžbenički primer amaterskog vodjenja pregovora, saopštila je Narodna stranka.\nOn je podsetio da je direktor Kancelarije za Kosovo i Metohiju Marko Djurić istovremeno tvrdio da „Beograd u pregovorima sa kosovskim Albancima vodi 5:0 i da ZSO nije uspostavljena 1.800 dana“.\nJovanović je rekao da je poseta Mičela usledila samo nekoliko dana pošto je medjunarodna organizacija FATF stavila Srbiju na listu država osumnjičenih za pranje novca i finansiranje medjunarodnog terorizma, što „takodje urušava pregovarački kredibilitet Srbije“.\nPotpredsednik stranke Vuka Jeremića je naveo da je siguran da je ta lista bila jedna od tema razgovora Mičela i predsednika Srbije Aleksandra Vučića, iako to mediji bliski vlasti pokušavaju da prikriju.\n„U američkoj štampi se pojavljuju tekstovi o pogubnom uticaju stabilokratije na stabilnost Zapadnog Balkana. Vučić se u poslednje vreme sve više doživljava kao faktor nestabilnosti, a ne kao faktor stabilnosti“, rekao je Jovanović.


Mudalali: Morsijevo vreme u Egiptu je prošlo\n04 avgust, 2013\nSaradnica vašingtonskog Centra Vudro Vilson, Amal Mudalali je u razgovoru za naš program pokušala da odgovori na pitanje kakve su šanse da se bivši egipatski predsednik Mohamed Morsi vrati na položaj i da prokomentariše pokušaje medjunarodnog posredovanja u Egiptu.\nMudalali: “Uprkos nastojanjima pristalica bivšeg predsednika Mohameda Morsija i Muslimaskog bratstva, sve više jača uverenje da je Morsijevo vreme prošlo i da su nastojanja Bratstva uzaludna. Već je postignut sporazum, odnosno politička 'mapa', čiji su delovi delimično sprovedeni, odnosno postavljen je privremeni predsednik, formirana je nova privremena vlada, kao i komitet koji radi na ustavu. Dakle, Egipat ide napred u skladu sa voljom Egipćana, koji su tražili promene. Glavno pitanje je sada kako uključiti Muslimansko bratstvo u tekući politički proces. Pre svega, poitičke strukture moraju da uključe u taj proces i Bratstvo i sprovedu pravičnu implementaciju mape, odnosno osiguraju da proces bude demokratski i bez nasilja. Prema tome, Egipat ide napred bez Morsija, ali sa Muslimanskim bratstvom.“\nGlas Amerike: Visoka predstavnica EU Ketrin Ašton posetila je Egipat da bi pomogla u rešavanju krizne situacije. Da li je to moguće u sadašnjim okolnostima?\nMudalali: „Do sada ste imali brojne mirovne inicijative, jednu - Evropske unije, zatim inicijativu nemačkog ministra spoljnih poslova, onda incijativu delegacije Africke unije, i druge. Svi nastoje da pomognu Egiptu da prevazidje sadašnje političke razlike. Za sada su obe strane ušančene u svojim pozicijama, i Bratstvo i privremene vlasti. Bratstvo ne želi da prihvati ništa drugo do povratak na vlast bivšeg predsednika Morsija, dok druga strana kaže da je stvar završena i da Morsi nikada neće biti ponovo prihvaćen i uključen u politički proces. Posete raznih delegacija nisu ponudile nikakva rešenja; sve su one došle da čuju šta se dogadja da bi shvatile obe strane i situaciju. Nakon sastanka Ketrin Ašton, koja je bila prva koja se sastala sa novom vladom i bivšim predsednikom, kao i sa predstavnicima drugih organizacija, svi oni smatraju da nema povratka na staro i da treba nastaviti demokratskim putem i pronaći politički kompromis, odnosno da se Muslimanskom batstvu ponudi nešto kako bi moglo da kaže da je izvuklo najbolje iz veoma nepovoljne situacije. Drugim rečima, Bratstvo se mora privoleti na političko rešenje koje bi okupilo sve segmente egipatskog društva u predstojećem političkom procesu.“


Fudbal – Bankar.me\nMarch 31, 2022 EVROPA, SPORT, SVE VIJESTI 0\nŠahid Kan zamijenio je 151 milion funti duga koji je Fulam imao prema njemu u dodatne vlasničke dionice, a no to je dodao još i 93 miliona funti “na ime finansijske pomoći” Fulamu.\nPotonule dionice Juventusa i Manchester Uniteda\nApril 21, 2021 EVROPA, SPORT, SVE VIJESTI 0\nOsnivanje Superlige, koja je uzdrmala nogomet, nije imalo poseban uticaj na berze, naravno, ali svejedno je zanimljivo pogledati kretanje vrijednosti dionica Juventusa i Manchester Uniteda.\nMarch 29, 2021 BERZA, PLANETA, SPORT, SVE VIJESTI, SVIJET 0\nApril 8, 2020 EVROPA, SPORT, SVE VIJESTI 0\nNavijači Lokomotive iz Lajpciga pokazuju ogromnu privrženost klubu. Naime, skoro 115.000 simpatizera ovog njemačkog četvrtoligaša kupilo je ulaznicu za meč protiv “nevidljivog protivnika”.\nMarch 6, 2019 PLANETA, SPORT, SVE VIJESTI 0\nPokrenuta velika istraga na osnovu dokumenata Football Leaksa\nFebruary 26, 2019 PLANETA, SPORT, SVE VIJESTI 0\nTužioci iz devet država su na poziv Francuske prošle sedmice započeli pravosudnu saradnju na osnovu 12 miliona datoteka koje je s francuskim tužiocima podijelio Rui Pinto ili „Džon”, ključni izvor dokumenata za projekt Football Leaks. Na temelju njih Evropska istraživačka saradnja (EIC), čiji je zvanični partner hrvatski Nacional, u posljednje …


Ko koči ukidanje rominga - tržište, mobilni operatori...?\nKo koči ukidanje rominga – tržište, mobilni operatori…?\nA. J. 26. maja 2018. 11:58\n„Ako govorimo o romingu ekonomija Zapadnog Balkana, dogovor nije postignut onako kako bismo mi želeli da bude, već postoji dogovor o smanjenju cena rominga za prenos podataka. To znači da će se roming za prenos podataka izjednačiti na dve destinacije – Zapadni Balkan i EU. On će za nas biti značajno manji za prenos podataka u odnosu na ono što je do sada naplaćivano“, kaže pomoćnik ministra trgovine, turizma i telekomunikacija Irini Reljin.\n„Operatori su imali sastanke u EK, a dogovor vezan za prenos podatka biće obaveza za njih, ali to nema veze sa našom administracijom ili bilo kojom ekonomijom na Zapadnom Balkanu“, napominje Reljin, te dodaje da se za sada govori samo o smanjenju troškova rominga na teritoriji ZB, a to podrazumeva da se smanje cene u nekoliko etapa kroz dogovore ekonomija ZB.\nReljin kaže i da će se cene rominga na teritoriji država ZB svakako smanjivati, ali pojašnjava da je važno razlikovati dve teme koje se tiču rominga, a to su onaj unutar šest ekonomija ZB i drugo – usluge rominga kada naši građani borave u EU.\nTema vezana za roming u EU je objašnjena u tački 3, dokumenta potpisanog u Sofiji i tu se kaže da će „potpisnici prihvatiti da olakšaju podršku putu koji se izabere“.\n„U ovom trenutku ne postoji nikakav dogovor i koliko smo mi informisani, naši operatori su odlazili na više sastanaka u Brisel. Postoji samo mogućnost da se snizi cena prenosa podataka što je navecći deo troškova cene rominga. Što se tiče razgovora i SMS poruka, mislim da se ništa od toga neće menjati u odnosu na sadašnje stanje“, kaže Reljin.\nNa pitanje Tanjuga šta je po njenom mišljenju „najveća kočnica“ za ukidanje rominga, Reljin kaže da je to pitanje pre svega stvar tržišta i poslovanja kompanija koje te usluge pružaju, odnosno, da operatorima nije u ineteresu da ostanu bez novca od naplate usluge rominga.\n„Dakle, ni kod njih to nije urađeno i potpuno je nerealno da ćemo mi to preko noći uraditi“.\nTo znači da će ovim snižavanjem operateori biti pripremani za ukidanje roaming na maloprodajnom tržištu, odnosno za ukidanje naplate rominga od pretplatnika.\nOvaj pad se često pravda pojavom drugih servisa, odnosno načina komunikacije, kao što je povećan broj korisnika aplikacija poput Vibera, WhatsAppa…\nEvropska komisija predlaže da naši operatori samoinicijativno snize cene rominga, ali evropski nisu u mogucnosti da to urade jer zakonska regulativa EU ne predviđa uticaj administracija na ove cene.\n„Definisane su još tada maksimalne cene na nivou maloprodaje, odnosno veleprodaje, za govorni saobraćaj, sms i prenos podataka i one se smanjuju. To u praksi znači da svaki operator pojedinačno sa svakim operatorom iz druge zemlje potpisuje roming ugovore u kojima se definišu cene koje ne mogu biti veće od onih koje su propisane“, objašnjava direktor RATEL-a Vladica Tintor.\nČim je članak ovoliko veliki o sasvim jednostavnim stvarima, znači muljate nešto, a zna se i šta: treba narod što više ošišati! Jel ovo ZB skraćenica od Zaebani Balkan???


Auto magazinjeep srbija Archives - Auto magazin\nPočetna strana » jeep srbija\nTag "jeep srbija"\nJoš malo pa nestalo Uz uštedu od preko sedam hiljada evra, još uvek može da se kupi Jeep Compass po akcijskoj ceni od 22.900 evra. Ima 150 „konja“, automatizovani menjač i veoma bogatu opremu Akcijske cene su uvek dobar povod za kupovinu novog automobila. Odnose se na primerke koji su još uvek u ponudi, iako je predstavljena novija verzija. Konkretno, u slučaju „džipa kompas“, nedavno je premijerno prikazan redizajnirani model. Za one kojima razlika u dizajnu nije toliko velika da bi propustili uštedu od preko sedam hiljada evra u odnosu na redovne cene, testirali smo Compass sa bogatim Limited paketom\nAntonela Bruno, šef brenda Jeep za Evropu, predstavila je novi model Compass, što je ujedno bila i prva premijera jednog Jeep terenca u Evropi za grupu Stellantis. Premijera predstavlja veliki korak za brend širom sveta, a posebno u Evropi. Novi Compass razvijen je tako na način da je više usmeren Evropljanima razlikama primetnim zahvaljujući unapređenom kvalitetu završne obrade i naprednoj tehnologiji unutar vozila. Predstavlja i bitne nove karakteristike koje na lestvici kvaliteta podižu ocenu kada je reč o dizajnu, bezbednosti, tehnologiji i funkcionalnosti. Predstavljanjem prve generacije 2017. godine, Jeep Compass je označio povratak brenda u C-SUV segment, i bio je\nNajsnažniji do sada: Jeep Wrangler Rubicon 392\nOd kako je Ford predstavio Bronco, Jeep je osetio potrebu da dodatno pojača napore u cilju zadržavanja kupaca. Jedan od načina je uvođenje ekstremne verzije modela Wrangler. Ugrađen je ni manje ni više 6,4 litarski V8 sa čak 470 konjskih snaga i 637 njutn-metara maksimalnog obrtnog momenta. Moramo da priznamo da smo bili ne malo iznenađeni s obzirom da za vožnju ovog terenca treba dosta iskustva, pa motor ovako velike snage predstavlja vrlo opasnu igračku. Da ovaj Jeep nije za svakoga potvrđuju i podaci o performansama; Iz stanja mirovanja do 60 milja na sat, odnosno 96 km/h mu je potrebno\nGrand Wagoneer će biti najveći i najluksuzniji u Jeep gami\nPotpuno novi koncept Grand Wagoneer – koji je predstavljen juče u Detroitu – označava ponovno rođenje klasika i premijum američke ikone, pružajući viziju kako bi moderan izražaj originalnog vrhunskog premijum terenca mogao da izgleda. Koncept Grand Wagoneer se može pohvaliti velikim izborom najmodernije premijum tehnologije – uključujući elektrifikovani pogonski sistem, sofisticirane 4×4 sisteme za vožnju van staze, i vrhunsku multimediju. Nastao u Americi 1962. za 1963. modelsku godinu, Wagoneer je bio prvo vozilo u kojem je pogon na četiri točka uparen sa automatskim menjačem, čineći ga pionirskim modernim terencom. Grand Wagoneer iz 1984. je označio početak premijum terenca, nudeći kupcima\nPočelo primanje porudžbina za Jeep Rengade 4xe i Compass 4xe\nKao brend, Jeep je pionir u novim segmentima i u razvoju novih tehnologija. Legenda o ovom brendu započela je 1941. godine sa modelom Willys-Overland, prvim 4×4 vozilom koje je imalo masovnu proizvodnju i nastavljena je 1949. godine predstavljanjem modela Willys Wagon sa pogonom na sva četiri točka, čime je kreiran segment terenskih vozila. Brend Jeep danas pravi još jedan veliki evolucioni korak ka poštovanju životne sredine i smanjenju ukupnog troška posedovanja automobila, predstavljajući nove modele Renegade 4xe i Compass 4xe plug-in hibridna električna vozila. Evolucija vozila za sve vrste terena Jeep Renegade 4xe i Jeep Compass 4xe se proizvode u


Dačić ulazi u vladu, za Tadića neizvesno - Politika - Dnevni list Danas\nPočetna » Politika » Dačić ulazi u vladu, za Tadića neizvesno\nGlavni odbor Srpske napredne stranke odlučuje s kim će u koaliciju\nDačić ulazi u vladu, za Tadića neizvesno\nPredsedništvo Srpske napredne stranke donelo je odluku da uđe u koaliciju sa Savezom vojvođanskih Mađara i dalo odrešene ruke predsedniku SNS Aleksandru Vučiću i njegovim saradnicima da nastave razgovore s predstavnicima drugih partija, kako bi odmah posle sednice GO SNS 25. aprila, nova vlada bila izabrana do 27. aprila, izjavio je lider naprednjaka posle jučerašnje sednice Predsedništa SNS.\n0Piše: N. D. - M. R. M. 14. aprila 2014. 18.58\nVučić je precizirao da SVM neće u vladi imati ministarsko mesto, ali da je verovatno da će u vladi biti predsednik Socijalističke partije Srbije Ivica Dačič. Upitan da li će Dačić biti jedini u vladi iz SPS, budući premijer je rekao da je dobro razumeo njegove ideje i izrazio nadu da će predsednik socijalista prihvatiti ono što mu ponudi.\n„Vlada će biti izabrana do 27. aprila, imaće najviše 17 članova. Srbija će imati malu, modernu i efikasnu vladu“, kazao je Vučić i dodao da će 16. aprila biti verifikovani mandati poslanika u skupštini.\nPredsednik SNS je povodom stava predsednika Nove demokratske stranke napomenuo da „on nikoga neće da tera da uđe u vladu, budući da je sam Tadić odlučio da ne može u vladu u kojoj je Dačić“.\n„Ja ću doneti odluku koju ću predložiti Glavnom odboru“, rekao je Vučić i dodao da ga ne interesuju razmimoilaženja nego da želi da vlada radi kao tim. Odgovarajući na pitanje kako je moguća koalicija sa Tadićem za koga je ranije rekao da je upropastio zemlju, Vučić je naveo da „nam je sada potrebna neka vrsta vlade nacionalnog spasa“. U vladi će, kako je rekao, biti pet ili sedam vanstranačkih ličnosti, a on očekuje i da će u njoj biti i bivša guvernerka Kori Udovički, mada nije precizirao u kojem resoru.\n„Biće drugačija struktura vlade, ona neće funkcionisati kao feud“, poručio je Vučić, navodeći da javna preduzeća neće potpadati pod ministarstva već će postojati posebno telo koje će kontrolisati njihov rad. On je naglasio i da neće rukovoditi nijednim od resora budući da će biti premijer.\nVučić je rekao da će SNS prihvatiti da neko od opozicionih poslanika bude predsednik Skupštine Srbije u prvoj godini ukoliko se postigne dogovor da bude rotacije predsednika parlamenta na godinu dana. Prema njegovim rečima, na sednici Predsedništva razgovaralo se i o izboru gradonačelnika Beograda, a to je i razlog zašto nisu saopštena imena ministara iz redova naprednjaka u novoj vladi.\n„Izneo sam Predsedništvu dileme u vezi s izborom gradonačlnika, to je bila tema ove sednice i to je razlog zašto nisam mogao da kažem ko su sve ministri iz SNS“, rekao je Vučić novinarima upitan da li se razgovaralo o gradonačelniku.\nAleksandar Vučić je ranije kazao da su najozbiljniji kandidati za gradonačelnika srpske prestonice predsednik Privremenog veća Beograda Siniša Mali i aktuelni ministar pravde Nikola Selaković.\nSNS će danas održati sednicu Glavnog odbora na kojoj će Aleksandar Vučić izneti predlog koncepcije i sastava vlade koju će voditi.Vučić će se prisutnima obratiti na početku sednice GO, nakon čega će ona biti zatvorena za javnost.\nPastor: Postigli smo dogovor sa Vučićem\nAleksandar Vučić i lider SVM Ištvan Pastor juče su ponovo razgovarali o novoj vladi. Na pitanje da li su se i dogovorili, Pastor je samo kratko odgovorio „jesmo“. „Sve što imam da kažem reći ću danas na konferenciji za novinare, koja je već zakazana za 9.30 sati. Pre toga biće održana sednica Predsedništva stranke i u skladu sa odlukom tog tela obavestiću javnost o daljim potezima SVM“, rekao je za Danas Ištvan Pastor. SVM je ranije najavila da neće tražiti ministarska mesta, ali da žele državne sekretare u resorima zdravstva, infrastrukture, privrede, poljoprivrede i socijalne politike.\nPrvi slučaj korona virusa u Nemačkoj\nVirus, zdravlje i posao: Da li je u redu uzeti bolovanje kad ste prehlađeni


Brojni potencijali čine Tutin dobrim mestom za život (AUDIO) - IndeksOnline.rs\nNaslovna Društvo Brojni potencijali čine Tutin dobrim mestom za život (AUDIO)\nTUTIN – Frizerka iz Tutina Alma Ademović (34) smatra da život nigde u svetu nije kao u mestu gde si rođen i gde si odrastao, uz svoju porodicu i bližnje.\nOna je svesna da mnogi iz njenog bližeg i daljeg okruženja svoju budućnost uglavnom vide u odlasku iz Srbije, napuštajući svoje rodno mesto.\nKao prednost života u Tutinu ističe i to što uvek ima dovoljno vremena za sebe, svoje prijatelje i prijateljice, sa kojima neguje dobre odnose, upravo zahvaljujući sredini u kojoj živi.\n“Moja deca rastu i vaspitavaju se uz moje najbliže članove porodice, koji su mi u blizini u svakoj prilici, a to je ipak bogatstvo koje nema alternativu”, tvrdi Alma.\nSemir smatra da bi na taj način naši ljudi iz zapadnih zemalja mogli da donesu brojne investicije i tehnološko-naučna dostignuća, koja bi na najlakši način mogli da implementiraju u svoj zavičaj i na taj način doprinesu sveopštem napretku države, ali i da se na ličnom planu oduže i dokažu smisao svoga postojanja.\nDodaje da je omladina reper svih inovacija, ideja i planova pa samim tim postoje i razna udruženja i organizacije koje mogu da afirmišu i promovišu neku svoju poslovnu zamisao, što je u poslednje vreme prisutno i u ovoj opštini.\nPrethodni tekstKolubara savladala Novi Pazar sa 3:0\nSledeći tekstOd danas onlajn nastava u 40 lokalnih samouprava


Mrkić posle večere u Briselu: Ubeđen sam da dobijamo datum – Nadlanu.com\nMrkić posle večere u Briselu: Ubeđen sam da dobijamo datum\nObjavljeno 28. maja 2013. / 10:08:47\n“Dugo sam u ovom poslu, ali u svojoj diplomatskoj karijeri još nikad nisam bio na sastanku na kome sam čuo toliko pohvala našoj vladi”, rekao je Mikić Tanjugu posle trosatne večere u sedištu Evropske službe za spoljne poslove u Briselu.\nMrkić je kazao da su Srbija, kao i dijalog Beograda i Prištine, bila dominantna tema tokom večere, kojoj su, osim ministara 27 zemalja članica EU, prisustvovali i šefovi diplomatija Turske, Makedonije, Crne Gore, Hrvatske i Islanda.\n“Svi koji su večeras uzimali reč, uključujucći i baronesu Ešton, u superlativima su govoroli o našoj spoljnoj politici”, rekao je šef srpske diplomatije i naglasio da su potezi, koje Srbija vuče, po opštem mišljenju ispravni, i da su u interesu kosovskih Srba i srpske budućnosti.\n“Ne mogu ništa da garantujem, ali sam lično uveren da ćemo mi dobiti datum za početak pregovora o punopravnom članstvu”, rekao je on.\nMinistar je napomenuo da je tokom večere vodio i bilateralne razgovore sa kolegama iz regiona, koji su takođe protekli u pozitivnoj atmosferi.\n“Što se regiona tiče, nepodeljeno je mišljenje da je i tu napravljena atmosfera kakve nije bilo u prošlosti, a pohvale nisu stizale od nas, nego od onih koji posmatraju naš region”, istakao je šef srpske diplomatije.\nMrkić je zaključio da susreti ove vrste često mogu da budu vrlo složeni, ali da je večerašnji sastanak učinio da se kao predstavnik Srbije oseća izuzetno dobro.


Kragujevac - Košarkaši Radničkog demolirali Piroćance u Jezeru - Vesti iz Kragujevca i Šumadije - Pressek.rs\nKošarkaši Radničkog demolirali Piroćance u Jezeru\nKragujevac Ponedeljak, 2. decembar 2019.\nU jednoj od najboljih partija ove sezone, kragujevački Radnički je pred 700 gledalaca u „SBB hali Jezero” deklasirao ekipu Pirota, u utakmici 9. kola Druge lige Srbije za košarkaše - 94:64 (29:6, 21:14, 23:16, 21:28).\nMada je najavljivan kao derbi kola, susret Radničkog i Pirota protekao je u apsolutnoj dominaciji kragujevačkog tima. Bila je to igra „mačke i miša”, u kojoj se samo postavljalo pitanje sa kolikom razlikom će Piroćanci biti ispraćeni iz „Jezera”.\nKragujevčani su odličnom odbranom zatvorili sve prilaze ka svom košu i goste naterali da poene traže u šutu sa distance, koji ih večeras nikako nije služio. Dovoljno je reći da su košarkaši Pirota prvu trojku pogodili tek na startu druge deonice, a da su pre toga imali dvanaest neuspešnih pokušaja van linije 6,75 metara.\nDo kraja poluvremena Radnički je sigurnom igrom stigao i do plus 30 (50:20), a tokom treće četvrtine razlika se popela i na „plus 40“ (62:22).\n· Nedelja, 1. decembar 2019. Kragujevčani uzeli prvi trofej u sezoni\n· Ponedeljak, 2. decembar 2019. Vozio sa 3,04 promila aklohola u krvi


OD GLAVNOG KRIVCA DO "DESNE RUKE CG TUŽILAŠTVA": Đukanovićeva policija ispratila Sinđelića iz zatvora - Nova Borba\nAleksandar Sinđelić radiće za Tužilštvo CG/ Ilustracija: N1\nOD GLAVNOG KRIVCA DO "DESNE RUKE CG TUŽILAŠTVA": Đukanovićeva policija ispratila Sinđelića iz zatvora\nSrpski državljanin Aleksandar Sinđelić napustio Istražni zatvor u Spužu, sada je svedok saradnik u predmetu protiv osumnjičenih za pokušaj terorističkih napada.\nIzvor: Agencije, RTRS, Nova borba\nSinđelić toliko brzo napreduje, da bi nakon slučaja "stvaranja kriminalne organizacije koja je planirala terorističke napade u Crnoj Gori na izborni dan 16. oktobra" vrlo lako mogao postati državni tužilac u Crnoj Gori.\nIako je pre mesec dana bio glavni osumnjičeni za planiranje "kidnapovanja" odlazećeg predsednika Vlade Crne Gore Mila Đukanovića, Sinđelić je sada postao svedok-saradnik u tom predmetu i pod jakom policijskom pratnjom danas je ispraćen iz Istražnog zatvora u Spužu.\nOn će uživati policijski nadzor i pratnju sve dok se Tužilaštvo i crnogorska Vlada ne dogovore u kom pravcu će ići ceo ovaj predmet, a nije isključeno da Sinđelić stekne i još neko "istražno unapređenje".\nDrugim rečima, Sinđelić se neće goniti za pokušaj terorističkog napada, pošto mu je juče status svedoka saradnika ponudio specijalni državni tužilac Saša Čađenović koji je vešto procenio da njegov iskaz može doprineti rasvjetljenju slučaja, a Viši sud u Podgorici usvojio je takav predlog Tužilaštva, tako da će sada zvanična Podgorica preko Sinđelića pokušati da dokaže da su ruski državljani Eduard Vladimirovič Širokov i Vladimir Nikolajevič Popov krajem septembra na teritoriji Crne Gore, Srbije i Rusije organizovali kriminalnu grupu čiji cilj je bio vršenje krivičnih dela terorizma i ubistava najviših predstavnika Crne Gore.\nDa Đukanović ima neprijatelje i u Crnoj Gori, a ne samo u Srbiji i Rusiji, pokazuje i činjenica da su u naredbi Tužilaštva pominje i politička partija Demokratski front, kao i za sada neidentifikovana osoba iz te partije koja bi, zajedno sa osumnjičenim bivšim komandantom srpske Žandarmerije Bratislavom Dikićem, komandovala pobunjenicima koji bi upali u Skupštinu Crne Gore, pucali na pripadnike policije, a zatim uhapsili premijera Mila Đukanovića.\nU crnogorske medije je "procurila" i informacija da je Sinđelić imao zadatak da prima i predaje novac između organizatora i članova grupe, obezbedi oružje, telefone, kupi policijsku opremu, uniformu, štitnike, palice, pancire, suzavac, gas masku i drugu opremu koju bi koristili članovi grupe prilikom napada na Skupštinu.\nCrnogorsko tužilaštvo sumnja da je Sinđelić od Rusa dobio 200.000 evra koje je podelio Dikiću i ostalim članovima kriminalne grupe, ali defintivno će im sada sve potanko objasniti, pa možda i on postane deo pravosudnog aparata Crne Gore.


Vodoinstalater Trošarina - vodoinstalateri za hitne intervencije 0-24h, preporuka, povoljno, cena\n011/21 81 000\nVodoinstalater - vodoinstalaterske usluge Trošarina\nŠta god klijent bude zahtevao, vodoinstalater - vodoinstalaterske usluge Trošarina će u najkraćem mogućem roku to izvršiti, a vodiće računa i da cene budu što povoljnije.\nKlijenti su u obavezi da sve zahteve navedu prilikom kontakta sa zaposlenima u izabranom vodoinstalaterskom servisu, te da preciziraju kada majstori mogu da izađu na teren, jer je vrlo važno da oni lično budu upoznati sa stanjem određenog kupatila ili kuhinje, odnosno vodovodnog ili kanalizacionog sistema u tom objektu.\nZapravo, kada vodoinstalater dobije podatke od klijenata o uslugama koje je potrebno izvršiti, izaći će na teren, te se pobrinuti da izvrši procenu, a onda i da pripremi u skladu sa time ponudu za željene usluge. Upravo tada će klijenti i dobiti sve neophodne informacije i to ne samo o ceni zahtevanih usluga, nego isto tako i o tome koliko vremena je potrebno za njihovo izvršenje.\nPodrazumeva se da ovi majstori, pored ostalog mogu izvršiti popravku bojlera, odnosno zamenu grejača, ali i montažu novih bojlera, zatim čišćenje sifona, kao i zamenu i popravku baterija i ventila.\nSvakako će se pobrinuti vodoinstalater - vodoinstalaterske usluge Trošarina i za uvođenje vode u bilo koji novoizgrađeni objekat, a što sve zavisi od zahteva klijenata primarno.\nPrilikom adaptacije kupatila u nekom objektu, zaposleni u specijalizovanim vodoinstalaterskim servisaima će sve popravke na vodovodnom sistemu, odnosno njegovim elementima izvršiti, a svakako će se pobrinuti i da odgovore adekvatno na zahteve klijenata vezano za podziđivanje kade ili montažu tuš kabine.\nSpecijalizovani su i za čišćenje tehničke, kao i fekalne i kišne kanalizacije, ali i za odgušenje. Naravno da vodoinstalater - vodoinstalaterske usluge Trošarina mora prvo da poseti određeni objekat, te da vidi potpuno samostalno gde je došlo do začepljenja, pa samim tim i da odluči da li će odgušenje kanalizacionih sistema biti izvršeno ručno ili uz pomoć mašina. A ako ne bude tom prilikom mogao do tih saznanja da dođe na osnovu uobičajene dijagnostike, majstor će predložiti vlasnicima prostora da bude izvršena usluga dijagnostičkog snimanja kanalizacionog sistema mikro kamerama. Upravo to će mu pomoći da dobije precizne informacije o stanju kanalizacione horizontale ili vertikale, odnosno o tome gde je došlo do poteškoća u funkcionisanju sistema, pa će samim tim i formirati ponudu.


Vujović: “Neprocenjiv značaj pošumljavanja za očuvanje životne sredine” - Agro TV\nPočetna Agro svet Vujović: “Neprocenjiv značaj pošumljavanja za očuvanje životne sredine”\nMinistarka zaštite životne sredine Irena Vujović prisustvovala je akciji pošumljavanja na lokaciji Rajčur u opštini Srbobran, gde se uz podršku ministarstva sadi 4.500 novih sadnica.\nMinistarka Vujović je zahvalila predsedniku opštine Radivoju Debeljačkom i direktoru preduzeća „Vode Vojvodine“ Srđanu Kruževiću što učestvuju u sadnji za buduće generacije, a posebno brojnim građanima i mališanima koji su se priključili ovoj velikoj akciji.\n– Ovo je primer izuzetne saradnja lokalne samouprave, jer je predsednik opštine bio aktivan na našim konkursima, i često se obraćao Ministarstvu sa potrebama građana, kako bi u Srbobranu podigao kvalitet života. Hvala i direktoru Kruževiću, koji je donirao još 1.000 dodatnih stabala, koje takođe danas zajedno sadimo. Pošumljavanje je od neprocenjivog značaja za životnu sredinu, i zato želim da istaknem da se trenutno sadi 25.000 stabala u Staroj Pazovi, a akcije sadnje sprovodimo i u Somboru, Kuli, Apatinu, Pančevu. Ističem lokalne samouprave u Vojvodini, jer je ovaj deo zemlje po procentima slabije pošumljen, i zato nam je posebno važno da u Vojvodini podižemo svest o značaju pošumljavanja – rekla je Vujović.\nOna je navela da će u Srbobranu, uz podršku Ministarstva koje vodi, uskoro biti promenjena kotlarnica u Osnovnoj školi “Petar Drapšin“ u Turiji, koja će preći na ekološki prihvatljiviji energent. Dodala je i da se u toj opštini razmatra realizacija kapitalnih ekoloških projekata, među kojima je izgradnja postrojenja za preradu otpadnih voda i kanalizacione mreže, što će unaprediti kvalitet života građana.\n– Srbobran je na listi 26 lokalnih samouprava u kojima se planira izgradnja postrojenja za preradu otpadnih voda, iz kredita Razvojne banke Saveta Evrope. U ovom momentu tražimo najbolje rešenje, a inženjeri pregledaju projektnu dokumentaciju. U narednoj godini ćemo krenuti sa izborom izvođača i očekujem da ćemo se još viđati ovde u Srbobranu, i da ćemo zajedno realizovati brojne zelene projekte u vašoj opštini – rekla je Vujović.


SARAJEVO - Predsednik najuticajnije bošnjačke stranke u BiH Bakir Izetbegović i turski predsednik Redžep Tajip Erdogan razgovarali su danas telefonom o odnosima BiH, Srbije i Hrvatske. Kako je preneo sarajevski portal Kliks, Izetbegović je Erdogana informisao o aktuelnoj situaciji u regionu s posebnim naglaskom na odnose u, kako se navodi, trouglu BiH - Srbija - Hrvatska. „Izetbegović je zahvalio Erdoganu i što se dirljivom porukom na društvenim mrežama prisetio pokojnog Alije Izetbegovića na godišnjicu njegove smrti, čime je još jednom potvrdio koliko ceni lik i delo prvog predsednika Predsedništva Bosne i Hercegovine”, saopšteno je iz SDA, preneo je Tanjug. Juče je u Sarajevu obeležen godišnjica smrti Alije Izetbegovića.\nANKARA – Turski predsednik Redžep Tajip Erdogan smatra da je Jermenija prepreka miru i poručio da će Turska nastaviti da podržava Azerbejdžan u sukobu oko Nagorno Karabaha. Erdogan je danas na Tviteru pozvao Jermene da ustanu protiv lidera koji ih, kako kaže, „vuku u katastrofu” i najavio da će se solidarnost Ankare sa Bakuom nastaviti, prenosi Tanjug. „Jermenija, koja je ponovo napala Azerbejdžan, pokazala je još jednom da je najveća pretnja miru u regionu”, rekao je Erdogan. On je dodao da je međunarodna reakcija na konflikt nedovoljna. Turska poziva „ceo svet da stane uz Azerbejdžan u njegovoj borbi protiv invazije i brutalnosti”, naveo je turski predsednik, prenosi Rojters. Jermenija i Azerbejdžan dugo su u sukobu zbog otcepljenog azerbejdžanskog većinski jermenskog\n05.09.2020 u 18:51\nANKARA – Turski predsednik Redžep Tajip Erdogan upozorio je danas Grčku da će morati da uđe u razgovore oko spornih delova u istočnom Sredozemlju ili će se suočiti sa posledicama. „Ili će razumeti jezik politike i diplomatije, ili će se suočiti sa bolnim događajima na terenu”, rekao je Erdogan na ceremoniji otvaranja bolnice u Istanbulu, prenosi Tanjug. Erdogan je rekao da će Grčka shvatiti da Turska ima političku, ekonomsku i vojnu moć da cepa nemoralne mape i nametnuta dokumenta, misleći na područja koja su u istočnom Sredozemlju Grčka i Kipar označili kao svoje ekonomske zone. Turski predsednik je naglasio da je Turska spremna za svaku mogućnost i rezultat. Grčka i Turska spore se oko pomorskih granica nakon otkrića nalazišta gasa, a dve države poslednjih nedelja izvele su


Bejzbol savez Srbije – Page 23 – sve o bejzbol-u u Srbiji\nBeograd 96 je stari-novi pobednik Kupa! U polufinalnim mecevima Beograd je savladao Vojvode sa ubedljivih 11:1, dok je Vojvodina bila bolja od Novog Sada – 15:1. U finalnom mecu i odlicnoj utakmici, Beograd 96...\nOdržan Trofej Beograda 2014!\nU Beogradu je 27.09.2014., pod pokroviteljstvom Sekretarijata za sport i omladinu održan “Trofej Beograda u bejzbolu” za mlađe kategorije takmičara. U konkurenciji klubova iz Beograda, Novog Sada i Zrenjanina odigrano je više od 20...\nVlada Krstivojevic izabran za Predsednika Sportskog saveza Beograda\nPredsednik Bejzbol saveza Srbije Vlada Krstivojevic, izabran je za novog predsednika Sportskog saveza Beograda. Na izbornoj skupstini, odrzanoj 2.Septembra u sali SO Stari Grad, Vlada Krstivojevic je dobio 42 glasa od 74 prisutna delegata....\n30. Maj 2021. , Beograd, Ada Ciganlija\n11h Vojvode – Beograd 96 6:10\n15h Vojvodina – Novi Sad 16:7\n11h Beograd 96 – Vojvode 5:9


Na javi je ekskurzija sinonim za druženje, zabavu, upoznavanje novih prostora ili nekih važnih i istorijskih znamenitosti, te i prilika da se nauči nešto novo, i da se steknu nova poznanstva i vrlo lepa prijateljstva.\nSanovnik i sanjarica – tumačenje i značenje sna – šta znači sanjati ekskurziju?\nU snovima je ekskurzija relativno čest motiv, i simbolizuje nečiju želju za putovanjima i novim i avanturama i druženjima, te je najčešće sanjaju osobe koje treba negde da otputuju ili koje se jako raduju nekim promenama i prilikama, a koje im se ukazuju u poslovnom i/ili privatnom životnom aspektu.\nSanjati kako u snu vidite neke osobe koje su na ekskurziji\nAko ste sanjali da vidite nekoga ko je na ekskurziji u vašem mestu, ima na javi simboliku da ste sasvim usamljeni i da uopšte nemate ni prijatelja ni drugova, a sa kojima biste mogli da provedete kvalitetno vreme, pa i da od njih zatražite pomoć ili podršku, kada ste u nekoj neprilici.\nSanjati kako vi idete na ekskurziju\nSan u kome vi idete na neku ekskurziju, ima na javi značenje da se radujete nekim novim i vrlo i dobrim šansama i prilikama, ili da nestrpljivo očekujete neko novo poznanstvo u kome vidite vrlo lepo i dugoročno potencijalno ili prijateljstvo, ili romantičnu vezu.\nSanjati kako ne želite da idete na ekskurziju\nKada ste sanjali kako ne želite da idete na ekskurziju, na javi ima konotaciju da ste osoba koja je i vrlo samoživa i tvrdoglava, te da je vama sasvim nemoguće „udovoljiti“, jer u svemu i u svakome nalazite neke mane ili nedostatke, i stalno ste džangrizavi i kritički nastrojeni prema svemu.\nSanjati da ste se izgubili na ekskurziji u nekom nepoznatom mestu\nSimbolika sna u kome ste se vi izgubili na ekskurziji, te pokušavate da pronađete svoje saputnike, ima na javi simboliku da ste jako nezadovoljni sadašnjim poslom ili emotivnim odnosom, te da ili želite da nešto radikalno promenite, ili da su vam potrebni novi i „sveži“ počeci i nove ideje i cilj.\nSanjati da ste vi „vođa“ ekskurzije\nAko ste sanjali da ste vi vodič na ekskurziji, te da objašnjavate drugima neke činjenice o mestu ili o znamenitostima koje posećujete, ima na javi konotaciju da ste vrlo gorda i ohola osoba, koja je i svesna svih svojih kvaliteta i potencijala, te ih koristite da biste drugima nametali svoj stav i lično mišljenje, umesto da svoju energiju usmerite na nešto konstruktivno i korisno po vas i vaš život.\nSanjati da se upoznajete sa nekim novim osobama na ekskurziji\nUkoliko ste sanjali da stičete neka nova poznanstva na ekskurziji, ima na javi sasvim suprotnu ili lošu simboliku, te implicira skori prekid nekih prijateljskih ili emotivnih odnosa, zbog vašeg vrlo velikog nezadovoljstva, i osećaja neispunjenosti i samoće, i kada ste okruženi onima koje volite.\nSanjati da obilazite istorijske znamenitosti na ekskurziji\nKada ste na ekskurziji vi osoba koja je vrlo zainteresovana da nauči nešto novo, te da upozna sve i kulturne i istorijske znamenitosti i običaje i način života ljudi u zemlji u kojoj ste se našli, ima u zbilji jasnu simboliku da ste uvek vrlo fokusirani na ono što radite, te da nikada ništa ne shvatate i olako i površno, te ste u neku ruku i vrlo sitničavi, ili skloni da sve kontrolišete i da se namećete.\nSanjati da nemate dovoljno novca da idete na ekskurziju\nSan u kome ste vi jedina osoba koja nema sredstava da ide na ekskurziju, te ste zbog toga vrlo ili tužni ili vas je stid jer ste siromašni, označava u realnom životu da ste neko ko je vrlo vredan i ko se trudi i zalaže da sve postigne na pošten i častan način, te da ćete se uskoro i obogatiti i veoma i napredovati u poslu kojim se bavite, a zahvaljujući predanosti i zalaganju koje ste sami uložili.\nSanjati da vas je neko pokrao na ekskurziji\nKada ste sanjali da ste pokradeni na ekskurziji, te nemate novca da se provedete i uživate sa svim svojim velikim društvom, ima konotaciju na javi da su oko vas vrlo podli i neiskreni ljudi, koji ili pokušavaju da vas iskoriste, ili da vam pokvare sve vaše ideje i planove, i tako vas „unazade“.\nSanjati da su vas „zaboravili“ i da ne možete da se vratite sa ekskurzije\nUkoliko ste vi osoba koja je ostala „zaboravljena“ na ekskurziji, te su vaši saputnici otišli bez vas i vi ste sasvim sami u nekoj nepoznatoj zemlji, ima simboliku da se bojite novih izazova i šansi, a da niste ni svesni koliko malo vremena i truda treba da uložite, kako biste postigli izvanredne i/ili rezultate ili napredak, jer ste osoba koja je sposobna i spremna da uvek uči i da se usavršava.


Jača imunitet, poboljšava probavu: Napitak od 1 voća sprečava čak i rak\nM. P. 15. aprila 2022. 19:01\nMnogi narodi koriste ovo voće i njegov sok kao tradicionalne narodne načine za lečenje ili sprečavanje različitih bolesti.\nAnanas vodi poreklo iz zemalja kao što su Tajland, Indonezija, Malezija, Kenija, Indija, Kina i Filipini, a sok od ananasa se sve češće koristi kao ukusan napitak, ali i kao izvor zdravlja.\nModerna istraživanja došla su do brojnih dokaza o povezanosti soka od ananasa i njegovih jedinjenja sa velikim zdravstvenim olakšicama, poput poboljšane probave i zdravlja srca, pa sve do sprečavanja rizika oboljevanja od raka, navodi se na sajtu Healthline.\nEvo kojih 6 prednosti po zdravlje ima sok od ananasa:\nSok od ananasa obezbeđuje koncentrovanu dozu različitih hranljivih materija. Jedna šolja (240 mL) sadrži oko 132 kalorije, 1 gram proteina i manje od grama masti. Posebno je bogat manganom, bakrom, kalcijumom i vitaminima B6 i C. Ovi hranljivi sastojci imaju važnu ulogu u očuvanju zdravlja kostiju, imuniteta, zaceljivanju rana, proizvodnji energije i sintezi tkiva.\nSok od ananasa sadrži bromelain, grupu enzima koji mogu biti od pomoći u smanjenju upale izazvane povredama, opekotinama, operacijama, reumatoidnim artritisom ili osteoartritisom.\n3. Jača imunološki sistem\nNeka istraživanja pokazuju da sok od ananasa može doprineti jačanju imunološkog sistema. Smatra se da je delotvoran u borbi protiv zapaljenja sinusa i kod bronhitisa. Takođe može da pomogne povećanju efikasnosti određenih antibiotika.\n4. Pomaže funkcionisanju digestivnog trakta\nBromelain u soku od ananasa može pomoći kod varenja, štiti od štetnih bakterija koje izazivaju dijareju i smanjuje upalu kod osoba sa upalnim poremećajima creva. Neka istraživanja idu u prilog tezi da sok od ananasa ima uspeha i u borbi sa problemima urinarnog trakta.\nEnzim bromelain je, prema mišljenju naučnika, takođe dobar saveznik vašeg srca. Laboratorijska istraživanja i testiranja na životinjama su pokazala da bromelain može da redukuje visok krvni pritisak i da smanji mogućnost za različite bolesti prouzrokovane nepravilnim radom srca.\n6. Može da spreči pojavu raka\nNeka istraživanja ukazuju na to da koncentrovane količine bromelaina mogu pomoći i u zaštiti od stvaranja raka u organizmu, kao i u ubijanju nekih potencijalno malignih ćelija. Ta istraživanja se i dalje proveravaju i smatra se da nivo bromelaina koji može da bude blagorodan u ovolikoj meri, je ipak mnogo puta veći od njegovog nivoa u jednoj čaši ananasa.


Kosovo i Švajcarska potpisali sporazum o izručivanju\nJedan do zatvora u Švajcarskoj, Winterthur, ilustracija\nU pokušajima da onemogući izručenje kosovara Srbiji, Vlada Kosova je sa švajcarskim vlastima potpisala sporazum koji omogućuje izručenje Kosovu Kosovara iz Švajcarske.\nMinistar pravde Hajredin Kuçi izjavio je u ponedeljak da će institucije u zemlji braniti sve građane Kosova koji imaju kosovsko državljanstvo.\n„Građani Kosova, koji su nosioci kosovskog pasoša, moći će da uživaju zaštitu Republike Kosova gde god bili. Naročito ćemo biti oprezni da ih ne izručimo ni u koju zemlju, pogotovo u Srbiju, gde su optužnice uvek političkog motiva“, kazao je ministar.\nDržavljani Kosova su inače u nekoliko navrata bili žrtve naloga za hapšenje koje je Srbija raspirala preko Interpola i Europola, a neki Kosovari se još nalaze u srpskim zatvorima.\nShemsi Nuhiu iz Gnjilana pre godinu dana bio je uhapšen u Švajcarskoj na osnovu srpske poternice, te je na osnovu odluke o izručenju Federalnog suda u Švajcarskoj u martu izručen Srbiji. Zbog bekstva u Srbiji mu je suđeno u odsustvu, pod optužbom da su on i još ostala 16-orica „Gnjilanske grupe“ počinili ratne zločine nad srpskim civilima u Gnjilanu.\nAmbasadorica Švajcarske na Kosovu Kristina Marti istakla je u ponedeljak da će potpisivanjem sporazuma biti olakšan transfer Kosovara iz Švajcarske na Kosovo.\n„Ovaj sporazum omogućava licima koji su kažnjeni u jednoj zemlji da tu kaznu odsluže u matičnoj zemlji. To je mehanizam koji je u skladu sa poslednjim promenama u oblasti transfera kažnjenih lica, kao što je regulisano u Savetu Evrope“, kazala je ambasadorka Marti.\nSa druge strane, Ismet Salihu, profesor Krivičnog prava na Univerzitetu Priština, ocenjuje da građani koji poseduju srpske pasoše i koji su kažnjeni u jednoj od evropskih zemlja mogu biti izručeni Srbiji pošto je pasoš pokazatelj da su oni državljani Srbije.\n„U slučajevima gde lice ima dva državljanstva i kada ga traži Srbija, zemlja koja odlučuje o njegovom izručenju donosi odluku da li će ga izručiti Kosovu ili Srbiji. Tako da se u ovom slučaju treba uzeti u obzir i mesto boravka, odnosno gde mu se nalazi porodica“, kaže Salihu.\nInače, Kosovo nije član Interopola i zbog toga je nemoguće poništiti poternice koje je izdala Srbija, a koje Kosovo smatra političkim.


Mihajlović o protestima zbog Rio Tinto: Žele da zaustave razvoj Srbije - Radio Luna\nPočetna Srbija i region Mihajlović o protestima zbog Rio Tinto: Žele da zaustave razvoj Srbije\nMinistarka rudarstva i energetike Zorana Mihajlović ocenila je danas da “deo političara i lažnih ekologa” želi potpunu zabranu izrade studije o uticaju projekta Jadar na životnu sredinu jer “znaju da će pokazati da sve vreme lažu i obmanjuju javnost”.\nOna je povodom današnjih blokada saobraćaja na poziv ekoloških organizacija ocenila da su “pojedinci zarad ostvarivanja političkih ambicija i ciljeva, spremni da svoj interes stave iznad interesa čitavog društva”.\n“Zahtevi da iz zemlje odu sve rudarske kompanije koje su u skladu sa zakonima dobile istražna prava, nemaju veze ni sa\nekologijom, niti sa zaštitom životne sredine. Zato i ne žele da razgovaraju o činjenicama niti da se na osnovu činjenica i stava gradjana donose odluke”, navela je ministarka a preneo njen kabinet.\nOptužila je organizatore protesta da “žele da unište investicioni ambijent i ugroze sigurnost poslovanja”, što će se kako je navela, odraziti i na domaće i strane kompanije u Srbiji i uticati na smanjenje životnog standarda gradjana.\n“Interes Srbije nije da se proizvoljno zaustavljaju projekti, već da imamo ravnotežu izmedju ekonomskog razvoja i zaštite i unapredjenja životne sredine. Ne bori se zdraviju životnu sredinu blokadama, vraćanjem u prošlost i zaustavljanjem razvoja. Oni koji zastupaju takvu politiku ne treba da se kriju iza ekologije, već da sa tom politikom izadju na izbore”, navela je Mihajlović.


BIVŠI MINISTAR ODBRANE SAD: Širenjem NATO-a nepotrebno smo provocirali Rusiju\nBIVŠI MINISTAR ODBRANE SAD: Širenjem NATO-a nepotrebno smo provocirali Rusiju\nBivši ministar odbrane SAD Robert Gejts ocenio je u svojoj memoarskoj knjizi „Dug“ da je bio preuranjen prijem u NATO baltičkih i mnogih država iz bivšeg Varšavskog ugovora.\nPosebno je ukazao da je poziv Ukrajini i Gruziji da pristupe NATO „preteran“.\n„Bio je greška brzopleti ulazak bivših sovjetskih satelita – zemalja Baltika, Mađarske, Poljske, Češke i Slovačke u sastav NATO“ – napisao je Gejts u knjizi memoara, koja uskoro treba da se pojavi u prodaji.\n„Taj proces je morao da se odvija sporije. Američki sporazum sa vladama Rumunije i Bugarske o rotaciji vojnika na njihovim bazama bio je takođe nepotrebna provokacija“ – ističe bivši šef Pentagona.\nGejts je poziv Ukrajini i Gruziji doveo u vezu sa Ruskom imperijom koja je potekla iz Kijeva i dodao da je to bila „ogromna provokacija“.\n„Da li su Evropljani spremni, da ne govorimo o Amerikancima, da šalju svoje sinove i kćeri da brane Gruziju ili Ukrajinu? Teško da jesu. Zato proširenje NATO nije bila pažljivo promišljena vojna obaveza, već politički akt koji je podrivao ciljeve alijanse i koji je neodgovorno ignorisao ono što su Rusi smatrali svojim životno važnim nacionalnim interesima“ – dodaje bivši šef Pentagona.\nGejts, koji je po obrazovanju sovjetolog i republikanac po partijskoj pripadnosti, radio je sa četiri američka predsednika. On tvrdi da su „odnosi sa Rusijom trpeli zbog nesrećnog upravljanja od kada je predsednik (Džordž Buš-stariji) napustio dužnost 1993. godine“.\n„Zanos američkih funkcionera, naučnika, biznismena i političara koji su Rusima govorili kako da vode svoje unutrašnje i spoljne poslove, doveo je samo do njihovog dubokog i dugoročnog okretanja od Zapada i besa“ – piše Gejts.\nRobert Gejts je postao ministar odbrane SAD još za vreme predsednika republikanca Džordža Buša mlađeg u decembru 2006. godine. On je poznat da je dobar prijatelj sa porodicom Buš posebno bivšeg predsednika Džordža Buša starije. Na mestu ministra odbrane zamenio je Donalda Ramsfelda. U novoj administraciji 44. predsednika SAD Baraka Obame ostao je ministar do 1. jula 2011. godine, odakle je otišao u penziju, a zamenio ga je Leon Paneta.


U Srbiji o Srebrenici samo NVO i deo opozicije\nU Srbiji se niko do zvaničnika nije oglasio povodom 25 godina od genocida u Srebrenici, a od političkih predstavnika iz Srbije današnjem ukopu devet tela u Memorijalnom centru u Potočarima prisustvovali su samo članovi opozicione Lige socijaldemokrata Vojvodine (LSV).\nOpoziciona Stranka slobode i pravde (SSP), članica Saveza za Srbiju (SzS), saopštila je da se „svakog 11. jula sećamo srebreničkih žrtava ali i koliko su opasne bezumne politike zasnovane na mržnji i podelama koja uvek vode u tragediju“.\nU saopštenju SSP je navela da je obaveza svih da se nikada više ne dozvoli da takve politike i njihovi eksponenti ugroze živote ljudi.\n„U skladu sa tim verujemo da je prava mera patriotizma naša sposobnost da pogledamo istini u oči i učinimo sve da zajedno izgradimo novi Balkan. Balkan na kome žive ljudi koji svoje razlike doživljavaju kao bogatstvo, Balkan koji funkcioniše na principima tolerancije i saradnje, Balkan koji će ceo biti deo EU“, navodi se u saopštenju SSP u kome se međutim ne pominje reč genocid.\nVulin kritikovao što nisu otkriveni napadači na Vučića 2015.\nJedina zvanična izjava u kojoj je Srebrenica pomenuta došla je od ministra odbrane Srbije Aleksandra Vulina koji je u subotu 11. jula ponovo izneo kritike na račun vlasti Bosne i Hercegovine zbog toga što niko nije procesuiran za napad iz 2015. godine na tadašnjeg premijera Srbije Aleksandra Vučića tokom memorijala u potočarima.\nVulin je taj događaj nazavao pokušajem ubistva.\n"Niko nije uhapšen ni osuđen, niko u službama Bosne i Hercegovine nije ni pokušao da sazna imena nalogodavaca i izvršilaca. Niko od bošnjačkih političara nije se izvinio ili pokazao žaljenje, ćutali su baš kao što su mirno posmatrali kako rulja napada premijera Srbije", rekao je Vulin u saopštenju koje je uputilo njegovo Ministarstvo.\nDanašnji Memorijal za žrtve genocide u Potočarima nije pomenut.\nNVO u Srbiji pokrenule trajnu kampanju o Srebrenici\nIstovermeno su nevladine organizacije Inicijativa mladih za ljudska prava u Srbiji, Nezavisno društvo novinara Vojvodine i forum ZFD - Srbija, povodom 25. godišnjice od genocida u Srebrenici, pokrenuli su trajnu kampanju „Nikome se ne ponovilo“, saopštile su u subotu te organizacije.\n"Cilj nam je da skrenemo pažnju najšire javnosti i da gradimo trajni opomenik na najveći zločin na tlu Evrope nakon Drugog svetskog rata. Da se nikome ne bi ponovio, i da bi Srebrenica postala univerzalni antiratni simbol", objašnjava se u zajedničkom saopštenju.\nHorkestar je rearanžirao i otpevao pesmu „Nikome se ne ponovilo“, antiratni apel Kemala Montena. Na čelu kreativnog tima su autorka društveno angažovanih kampanja Nadežda Milenković i reditelj Nikola Ljuca.\n"U godinama koje dolaze, naša kampanja neće prestati. U mesecima koji su pred nama raspisaćemo konkurs za kratke video radove na temu Srebrenice, sa akcentom na mlađe autore. Najbolji radovi biće nagrađeni. Onoga momenta kada se svet vrati u normalu, organizovaćemo i festival dokumentarnog filma, kao još jedan deo opomenika koji ćemo uporno i bez odustajanja graditi", navodi se u saopštenju.\nU njemu se dodaje i da je kampanju podržalo Ministarstvo spoljnih poslova Savezne Republike Nemačke.\nDan ranije, 10. jula, mirovne aktivistkinje i aktivisti Žena u crnom, održali su u Beogradu performans „Pamtimo“ kojim su obeležili 25. godišnjicu genocida u Srebrenici.\nScenskom akcijom pod nazivom "Pamtimo", mirovna organizacija Žene u crnom obeležila je u centru Beogradu 25. godišnjicu genocida u Srebrenici. Performansom, u kojem su aktivistkinje predstavljale "žive" memorijale srebreničkim žrtvama, Žene u crnom, uz podršku umetničkih kolektiva Škart i Dah teatar, te drugih aktivista civilnog društva još jednom su zatražili da se u Srbiji zaustavi negiranje genocida nad 8.372 muškarca i dečaka u zaštićenoj zoni u i oko Srebrenice u julu 1995. godine.\nCK13: Stid me je\nAktivisti omladinskog centra CK13 iz Novog Sada izlepili su u tom gradu plakate sa natpisom: "Stid me je", čime su obeležili 25. godišnjicu od genocida koji se desio u Srebrenici.\n"Osećaj stida je jedino što nas danas čini ljudima, nakon događaja koji poništava ljudskost. Stid me je", napisali su aktivisti na sajtu CK13.\nCK13 je alternativni i edukativni prostor namenjen podsticaju i razvoju društvenog angažmana i političkog aktivizma pre svega mladih, a osnovale tri nezavisne organizacije iz Novog Sada: Kružok, AKO – Alternativna Kulturna Organizacija i Centar za nove medije_kuda.org. Ideja predstavlja nastavak zajedničkog rada tri organizacije na problemima desnog ekstremizma, fašizma, nacionalizma i ksenofobije.\nCK13 je često zbog svojih akcija na meti desničarskih grupa, a prostorije centra su u nekoliko navrata bile demolirane.


Turski predsjednik Redžep Tajip Erdoan (Recep Tayyip Erdogan) saopštio je u utorak, nakon razgovora sa ruskim predsjednikom Vladimirom Putinom, da Turska želi nastaviti saradnju sa Rusijom u oblasti odbrambene industrije, uključujući ratne avione.\nErdoan je govorio nakon što su dva lidera posjetila demonstrativne letove borbenih aviona Suhhoi Su-57 izvan Moskve.\nU još jednom koraku koji bi mogao dodatno zategnuti veze sa NATO saveznikom, Sjedinjenim Državama, Turska je u utorak isporučila drugu seriju ruske opreme za protuzračnu odbranu S-400.\n"Poduzimamo pozitivne korake u sektoru odbrambene industrije počevši s isporukom sistema S-400", rekao je Erdogan na konferenciji za novinare koju je održao sa Putinom.\n"S tim u vezi, na našim današnjim sastancima imali smo priliku razgovarati o tome koje korake možemo poduzeti u raznim oblastima u okviru vojne industrije i šta bismo mogli učiniti", dodao je.\nPrva isporuka ruskog odbrambenog raketnog sistema S-400 stigla je početkom jula u Ankaru. Uprkos upozorenjima iz Sjedinjenih Država da će se suočiti sa ekonomskim sankcijama, Turska je ipak kupila raketni sistem od Rusije, insistirajući da kao suverena zemlja ima pravo da odlučuje o kupovini vojne opreme.\nSjedinjene Države su također započele uklanjanje Turske iz programa nove generacije F-35 borbenih aviona iz Sjedinjenih Država, koje su iz Ankare također planirali kupiti.\nKao odgovor, Erdoan je rekao da će se Turska okrenuti nekome drugome kako bi kupila borbene avione.\nPutin je rekao da su on i Erdogan razgovarali o saradnji na ruskom avionu Su-35 i mogućem zajedničkom radu na novom Su-57 avionu kao i da postoji veliki interes od strane Turske ne samo sa stanovišta kupovine već i zajedničke proizvodnje.


Gondolom iznad Zlatibora - Društvo - Društvo | Ilustrovana politika\nOva gondola će predstavljati novu, a svakako i najveću turističku atrakciju jugozapadne Srbije, jer će devet kilometara dugom vazdušnom trasom povezati centar Zlatibora sa Ski-centrom „Tornik“, preko Ribničkog jezera, na kojem će se nalaziti međustanica.\nSkijaše, turiste, avanturiste, izletnike, a ,naravno, i lokalne ljubitelje panoramskog pogleda na rodni kraj, prevoziće 55 kabina urađenih po najvišim tehničkim standardima, koje mogu da prime do deset osoba. Prva takva kabina već je dopremljena na Zlatibor, pa su svi „akcijaši“ imali prilike da je vide 11. februara, a oni koji su propustili ovaj događaj, moći će da je pogledaju na Sajmu turizma u Beogradu, od 22. do 26. februara.\nInače, kompletna instalacija za ovaj izuzetan i vrlo kompleksan projekat urađena je u saradnji sa francuskom kompanijom „Pomagalski“, u skladu sa svim standardima zaštite životne sredine i poštovanje svetskih ekoloških standarda. To je i očekivano, ako se zna da Čajetina pretenduje da postane prva ekološka opština u Srbiji.\nPodsećanja radi, Opština Čajetina je izgradnju gondole, koja je njihov najveći turistički projekat u poslednjih sto godina, uvrstila u svoj dugoročni plan razvoja još 2007. da bi, nakon niza drugih proceduralnih, pravnih i tehničkih koraka, pre dve godine osnovala i Javno preduzeće „Grad gondola“ Zlatibor, koje će rukovoditi izgradnjom. „Gold gondola Zlatibor“ je investicija vredna 13 miliona evra, a finansiraće se isključivo iz budžeta Opštine Čajetina, sa idejom da u narednih deset godina Zlatibor i okolina ostvare deset miliona turističkih noćenja i milion posetilaca godišnje.\nRadnu akciju, koja je okupila više od hiljadu volontera iz svih zlatiborskih sela, iz Užica, ali i drugih krajeva Srbije, otvorio je predsednik Opštine Čajetina Milan Stamatović. Pored zadovoljstva što je radna akcija okupila tako veliki broj volontera i što počinje realizacija projekta koji će preporoditi Zlatiborski okrug, Stamatović je i ovom prilikom istakao svoje nezadovoljstvo što nadležna ministarstva već dve godine, kako je naglasio, opstruišu izgradnju „Gold gondole Zlatibor“ i odlažu rešavanje imovinsko-pravnih odnosa na njenoj budućoj trasi.


Angeli Merkel prete tužbom\nAngeli Merkel prete tužbom\nPredsednik nemačke Socijaldemokratske partije Zigmar Gabrijel u američkoj špijunskoj aferi računa s mogućom krivičnom prijavom protiv Kancelarske službe i optužuje kancelara Angelu Merkel da u tom slučaju nije govorila istinu.\n– Ako Merkelova i dalje bude tako nastavila, onda bi se u Nemačkoj uskoro mogla očekivati krivična prijava protiv Kancelarske službe, jer ono što je tajna služba uz saglasnost Kancelarske službe tamo učinila, predstavlja povredu našeg ustava – rekao je Gabrijel listu „Noje osnabriker cajtung“.\nGabrijel je naglasio da SPD sada očekuje od Saveznog državnog tužilaštva da proveri mogućnost istražnog postupka protiv „britanskih i američkih obaveštajnih službi i mogućih „pomagača“ iz nemačkih službi“ i upozorio da čovek mora da sumnja da se savezna vlada ne usudi da sprovodi nemačko pravo.\n– Od Merkelove, međutim, očekujem da zastupa nemačke interese, takođe, i protiv Amerike, a ne interese američke obaveštajne službe u Nemačkoj – rekao je Gabrijel, i istakao da želi da nemačke forme budu obavezane na bolju zaštitu svojih podataka.\nMerkelova se, nekoliko meseci pred savezne izbore, najavljene za 22. septembar, zbog američke špijunske afere našla pod teškim udarima nemačke opozicije, koja joj prebacuje da je u toj aferi povredila i prekršila i sopstvenu kancelarsku zakletvu i čak stil vladanja njene vlade upoređuje sa majmunima.\n– Merkelova se u svojoj zakletvi zaklela da će štiti nemački narod – rekao je kandidat za kancelara nemačke opozicione Socijaldemokratske partije Per Štajnbrik, i dodao da su, međutim, kroz ovu aferu prisluškivanja, snažno povređena osnovna prava nemačkih građana.\nPrema Štajnbrikovom mišljenju i BND je morala znati da su osnovna prava građana povređena.\n– Obaveštajna služba je koordinirana iz Kancelarske službe. Ko sedi iza „volana“ snosi odgovornost − nije važno da li je taj budan ili spava – rekao je Štajnbrik, i dodao da je pod Merkelovom i njenim koordinatorom tajnih službi Ronaldom Pofalom nastala džinovska šteta po nemački narod.\nNosilac izborne liste opozicione partije Zelenih Jirgen Tritin uporedio je stil vladanja vlade u Berlinu sa majmunima.\n– Imamo vladu koja se katastrofalno ponaša… Kancelar Merkel, ministar unutrašnjih poslova Hans-Peter Fridrih i šef diplomatije Gvido Vestervele deluju kao tri majmuna − ništa ne videti, ništa ne čuti i ništa ne kazati – rekao je Tritin u intervjuu magazinu „Špigel“, kritikujući vladu.


Zašto se ćuti o prijavi protiv Aškrabića – Nebojša Vukanović info blog\nPolicija je prije nekoliko dana podnijela novu Krivičnu prijavu Okružnom tužilaštvu u Banjaluci protiv Predraga Aškrabića, člana Regulatorne komisije za energetiku Republike Srpske, zbog sumnje da je oštetio budžet Srpske za 518 000 maraka. Kao bivši predsjednik Komisije za koncesije Republike Srpske, Aškrabić je zloupotrijebio službeni položaj i nezakonito omogućio firmi „Eko pauer“ iz Kotor Varoši da nelegalno eksploatiše mrki ugalj u Maslovarama i Hrvaćanima. Aškrabić je suprotno zakonu prenio koncesiju i pravo eksploatacije sa firme „Eko grin enerdži“ na „Eko pauer“, a zanimljivo da je u obje povezane firme odgovorne lice Mladen Rakić. O ozbiljnosti firme govori podatak da je koncesionar, koji nema zaposlenih radnika a država mu je dala da eksploatiše ugalj, u 2016. imao nevjerovatnih 1 (JEDAN) fening prometa!?\nProtiv Aškrabića je MUP Republike Srpske i 2016.godine podnio sličnu Krivičnu prijavu Okružnom tužilaštvu u Istočnom Sarajevu zbog zloupotrebe službenog položaja jer je oštetio budžet Republike Srpske za 190 000 maraka. I tada je, kao predsjednik Komisije za koncesije Republike Srpske, napisao lažni Izvještaj u korist kontraverznog Mirka Čolovića sa Sokoca kako bi braći Čolovići, i njihovoj propaloj klaonici i Mesnoj industriji sa Sokoca, bio dodjeljen Ugovor o koncesiji. Osim ovih prijava, policija istražuje Aškrabićeve zloupotrebe u još nekim predmetima i nelegalno dodjeljenim koncesijama.\nUmjesto da zbog ogromne štete završi u zatvoru, vlast je nagradila Aškrabića i postavila ga na jednu od najplaćenijih funkciju u Srpskoj, za regulatora i člana Regulatorne komisije za energetiku Republike Srpske.\nZanimljivo je da Trebinje 059, Herceg tv i ostali Lukini dvorski mediji i portali u Trebinju nisu objavili informaciju i vijest da je Aškrabić osumnjičen za novu veliku zloupotrebu, i pola miliona maraka štete koju je napravio Republici Srpskoj? Prije nekoliko godina gotovo svi trebinjski portali, prije svega novi direktor Herceg televizije i Lukin portparol Karađorđe Bjelaković, mjesecima je iznosio najodvratnije i najbesmislenije laži i izmišljotine o meni, puštao snimane razgovore sa kriminalcima te vijesti o lažnim Krivičnim prijavama protiv mene kako sam tobože rušio ustavni poredak Srpske, ali NIKO nije objavio vijest da su sve istrage i prijave odbačene jer su bile neosnovane i lažne. Ako su RTRS i ostali režimski mediji protiv mene mjesecima vodili brutalnu prljavu kampanju iznoseći najljigavije optužbe, zar ne bi bilo logično da bar objave vijest da su lagali, grubo klevetali i iznosili neistine, kada su to zvanično potvrili policija, Specijalno tužilaštvo Srpske i nadležni organi?\nSamo ovaj primjer najbolje govori kakav je stepen medijskih sloboda u okupiranom Trebinju i Hercegovini. Tužna je i poražavajuća činjenica da uzimaju moje izjave i prenose tekstove sa mog bloga Dubrovački vjesnik, dubrovački Glas grada, Slobodna Dalmacija ili beogradska Politika, a da skoro 4 godine gotovo niko od trebinjskih portala nije mi ustupio ni jednu rečenicu prostora za najmanju vijest!?\nNekada nije bilo tako, i godinama su svi svakodnevno prenosili moje tekstove i priloge kako bi dobili na čitanosti, ali su se vremena promijenila nakon što su Luka i HET otvorili ventile na turbinama, i potrošili značajnu sumu novaca kako bi medije i portale stavili pod svoju kontrolu. Istina i pravda su spore ali dostižne, i uprkos medijskom mraku, manipulacijama i snažniom blokadama, istina će, kad tad, isplivati na vidjelo!\nCrvena partijska milicija i pitanja Draganu Lukaču?


Zastava Severnoatlantske alijanse (Foto: AP)\n“Pozdravljamo partnerstvo sa Srbijom i u potpunosti poštujemo njenu odluku o vojnoj neutralnosti. Možemo razvijati snažne odnose sa partnerima, poput Austrije ili Finske, a da nisu članovi. U potpunosti poštujemo njihovu odluku da se ne pridruže NATO-u, baš kao što poštujemo odluku drugih da se pridruže”, navedeno je u odgovoru neimenovanog zvaničnika Severnoatlanstke alijanse (NATO) na pitanje Glasa Amerike o najavljenom otvaranju kancelarije ruskog Ministarstva odbrane u Beogradu.\nNeimenovani zvaničnik NATO-a Glasu Amerike nije odgovorio na pitanja, među kojima su bila, da li bi namera ruske strane mogla uticati na članstvo i angažman Srbije u programu Partnerstvo za mir, kao i da li bi otvaranje kancelarije ruskog Ministarstva odbrane moglo pospešiti saradnju tri strane ili pak, sa druge strane, doprineti nekom vidu napetosti na tom području?\n“U vezi sa konkretnim pitanjima koje ste pokrenuli upućujem vas na ruske i srpske vlasti radi bilo kakvih komentara”, navedeno je u pisanom odgovoru.\nMinistarstvo odbrane Srbije u utorak je potvrdilo da je pokrenuta procedura o otvaranju predstavništva Ministarstva odbrane Rusije u Srbiji, kako je navedeno, u skladu sa sporazumom vlada Srbije i Rusije.\nTome je prethodila odluka Vlade Rusije kojom je ovlastila tamošnje Ministarstvo odbrane da otvori kancelariju u Srbiji, koju je potpisao ruski premijer Mihail Mišustin. U njoj se navodi da će šef predložene kancelarije biti angažovan oko vojnih i tehničkih pitanja u vezi sa rusko-srpskom saradnjom.\nNeimenovani NATO zvaničnik, koga smo kontaktirali, ukazao je u odgovoru Glasu Amerike na blisko partnerstvo Severnoatlantske alijanse i Srbije.\n“Sarađuju da bi bili bolje pripremljeni za vanredne situacije poput poplava i šumskih požara. Pomažemo Srbiji da reformiše svoje bezbednosne snage i institucije, a NATO obučava srpske vojnike za međunarodne mirovne misije. Srbija i NATO su zajedno radili na obuci iračkih vojnih medicinara pomažući iračkim oružanim snagama. I tokom proteklih 20 godina uložili smo milione evra kako bismo pomogli Srbiji u unišavanju više od 230 tona zastarele municije”, navodi se u izjavi.\nPočetkom septembra Vlada Srbije donela je odluku da obustavi učešće u svim vojnim vežbama i aktivnostima sa svim partnerima u narednih šest meseci.\nTo se dogodilo uoči vežbe “Slovensko bratstvo” sa Rusijom i Belorusijom – održane na teritoriji države koju potresa politička kriza posle predsedničkih izbora, čiju legalnost i legitimitet osporava veliki deo međunarodne zajednice predvođen Evropskom unijom i Sjedinjenim Državama.\nInače, Srbija se pridružila deklaraciji Evropske unije o predsedničkim izborima u Belorusiji u kojoj se navodi da izbori, na kojima je pobedio Aleksandar Lukašenko, nisu bili ni slobodni ni fer. Kao i da su državni organi primenili nesrazmernu silu nad demonstrantima, da je hiljade ljudi u pritvoru, a da su se dodatno suzile slobode govora, okupljanja i medijske slobode.\nIstovremno, uprkos svom proklamovanom putu ka EU, Srbija poslednjih godina od Rusije, Belorusije i Kine, kupuje borbene avione MiG-29, helikoptere, tenkove, dronove i oklopne transportere.


Tepavčević: Priština se prijavila za EP u karateu\nZa učešće na 53. evropskom prvenstvu u karateu, koje će biti održano od 9. do 13. maja u novosadskom Spensu, zvanično je stigla 51 prijava, među kojima je i "aplikacija" Prištine, kazao je predsednik Karate saveza Vojvodine i član Organizacionog odbora predstojeće smotre evropskih karatista Strahinja Tepavčević.\nVečenje novosti dodaju, pozvajući se na nezvanične podatke, da Karate federacija Srbije intenzivno radi na tome da se na predstojećem EP u Novom Sadu ispoštuju preporuke Vlade Srbije, koje se odnose na nastupanje Prištine.\nPrema navodima izvora lista iz KFS, "sportisti tzv. države Kosovo mogu nastupati isključivo statusno neutralno, odnosno pod imenom i prezimenom ili obeležjima Evropske karate federacije".\nNovosti napominju da, u skladu sa preporukama Vlade Srbije, nije moguće da nastupaju sa bilo kakvim simbolima Kosova.\n"Jeste, stigla je prijava za učešće takozvane države Kosovo, a šta će se dalje dešavati, do starta šampionata, odnosno do zvaničnog merenja za takmičare, koje je zakazano za 9. maj, videćemo. Naš stav po tom pitanju se nije promenio i jasno je da ćemo se mi kao organizatori ponašati u skladu sa instrukcijama i odlukom Vlade Republike Srbije", rekao je Tepavčević za Novosti.\nOn je podsetio da se "reprezentacija tzv. države Kosovo" nije pojavila na Balkanskom prvenstvu u karateu, koje je održano proteklog vikenda u Beogradu.\n"Mi smo o svemu obavestili evropsku kuću karatea. Slavoljub Piper, predsednik karate federacije Srbije, predočio je Špancu Antoniju Espinozi, predsedniku Svetske i Eropske karate federacije, da bi dolazak ekipe tzv. države Kosovo nama predstavljao problem. S druge strane, može da se desi da ne dođu ni u Novi Sad. Preostaje nam jedino da čekamo i da vidimo rasplet događaja", rekao je Tepavčević.\nPored takmičarskog dela, na Evropskom šampionatu koji podržava Grad Novi SAD, Pokrajinska vlada i Ministarstvo sporta, biće održan i kongres Evropske karate fondacije, dodaju Novosti.\nSrbin rodom iz Peći igra za košarkašku reprezentaciju Kosova\nKošarkaš Mikaile Tmušić postao je prvi Srbin koji je zaigrao za košarkašku reprezentaciju Kosova.\nPredsednik Bokserskog saveza Srbije Nenad Borovčanin izjavio je da se kosovski bokseri nisu ni prijavili za takmičenje na Svetskom prvenstvu u Beogradu i odbacio navode o zabrani njihovog ulaska u centralnu Srbiju kao pokušaje "politizovanja sporta, zloupotrebe i manipulacije".\nKarate klub u Zubinom Potoku ponovo aktivan\nKarate klub u Zubinom Potoku, koji je nekoliko godina bio u mirovanju, ponovo je aktivan.\nBokserima sa Kosova nije dozvoljen odlazak u Beograd na takmičenje\nBokserskoj reprezentaciji Kosova rano jutros nije dozvoljen ulazak u Srbiju, na takmičenje koje se održava u Beogradu.\n26.10.2021 Setva pšenice na centralnom Kosovu (196)\n26.10.2021 OG: Raste broj inficiranih koronavirusom, još 18 pozitivnih (143)


Lazović: 'Moramo' izlazi samostalno i na parlamentarnim izborima\nBeta 27. januara 2022. 15:00\nRadomir Lazović iz koalicije „Moramo“, koju čine Ne davimo Beograd, Ekološki ustanak i Otvorena gradjanska platforma „Akcija“, izjavio je danas da će ta koalicija na beogradskim i parlamentarnim izborima definitivno izaći samostalno.\nLazović je agenciji Beta kazao da ne postoji mogućnost da koalicija „Moramo“ nastupi na zajedničkoj listi s Ujedinjenom opozicijom Srbije, koju čine SSP, DS, NS i PSG.\nKomentarišući nedavnu izjavu predsednika Stranke slobode i pravde (SSP) Dragana Djilasa da bi bilo dobro da Ujedinjena opozicije Srbije i koalicija „Moramo“ nastupe na zajedničkoj listi na parlamentarnim izborima, Lazović je podsetio da je Ne davimo Beograd još prošlog septembra dostavio predsedniku SSP-a predlog sporazuma za saradnju.\n„Predložili smo nastup u više programskih kolona, koordinaciju oko kontrolora na biračkim mestima, nenapadanju i dogovor oko zajedničkog kandidata za predsednika Srbije. Medjutim, taj sporazum iz nama nepoznatih razloga nije potpisan“, rekao je Lazović.


RADNA GRUPA MUP PRIKUPILA DOKAZE: Predsednik Vučić i članovi njegove porodice 36\t151\n10.05.2018. 14:25h 10.05.2018. 14:26h\nNa taksistu koji je regularno radio i prolazio kroz Ulicu kneza Miloša, u jednom trenutku su nagrnuli okupljeni i krenuli da mu čupaju krovnu taksi oznaku\n1 / 19 Foto: Vladimir Šporčić\nBEOGRAD - Taksisti koji protestuju u Beogradu danas su ispred Vlade Srbije napali jednog kolegu koji je tu prolazio.\nPolicija je brzo regovala i sprečila fizički obračun taksista. Do incidenta je došlo tokom protesta taksista okupljenih oko Ugovorne privredne taksi komore Srbije, nešto pre 13 sati.\nNa taksistu koji je regularno radio i prolazio kroz Ulicu kneza Miloša, u jednom trenutku su nagrnuli okupljeni i krenuli da mu čupaju krovnu taksi oznaku.\nInače, tokom protesta, ovim delom grada je prošao veliki broj taksista koji su normalno radili i, do ovog slučaja, nije zabeležen nijedan incident.\nU centru Beograda je rano jutros počeo štrajk taksista okupljenih oko Ugovorne privredne taksi komore Srbije, koji su blokirali prilaze Trgu Slavija. Saobraćaj je obustavljen u Beogradskoj ulici, ulici kralja Milana, kao i u delu Nemanjine ulice od Resavske, gde se nalazi više vladinih minsitarstava.\nSa tim zahtevima se, međutim, ne slaže veliki broj najvećih taksi udruženja.\n(Kurir.rs/Tanjug/Blic/Foto: Tanjug/Sava Radovanović)


SAD dodale još desetak kineskih kompanija na „crnu listu“ – Krstarica\nSAD dodale još desetak kineskih kompanija na „crnu listu“\nTanjug 25. novembra 2021. 09:42\nVAŠINGTON – Vlada SAD je stavila još desetak kineskih kompanija na svoju trgovinsku „crnu listu“ pozivajući se na zabrinutost za nacionalnu bezbednost i spoljnu politiku, tvrdeći da neke od njih pomažu napore kineske vojske u razvoju kvantnog računarstva.\nMinistarstvo trgovine SAD-a je takođe saopštilo da je nekoliko entiteta i pojedinaca iz Kine i Pakistana dodato na listu zbog doprinosa pakistanskim nuklearnim aktivnostima ili programu balističkih projektila, prenosi Rojters.\nNajnovija američka akcija protiv kineskih kompanija dolazi u jeku narastajućih tenzija između Pekinga i Vašingtona u vezi sa statusom Tajvana i trgovinskim pitanjima.\nNa „crnu listu“ je ukupno dodato 27 novih entiteta iz Kine, Japana, Pakistana i Singapura.\nMinistarka trgovine Đina Rejmondo je navela u saopštenju da će stavljanje novih entiteta na listu pomoći da se spreči da američke tehnologije podrže razvoj kineskog i ruskog vojnog napredovanja i nebezbedne nuklearne aktivnosti Pakistana ili program balističkih raketa.\nKineska ambasada u Vašingtonu je optužila SAD da „koriste sveobuhvatni koncept nacionalne bezbednosti i zloupotrebljavaju državnu moć s ciljem potiskivanja i ograničavanja kineskih preduzeća na sve moguće načine“.\n„Kina se se odlučno protivi tome“, rekao je portparol ambasade Liu Pengju.\nOn je dodao da bi SAD trebalo da „slede duh“ prošlonedeljnog virtuelnog sastanka između američkog predsednika DŽoa Bajdena i kineskog lidera Si Đinpinga i da se „sretnu s Kinom na pola puta umesto da i dalje idu pogrešnim putem“.\nAmeričko Ministarstvo trgovine je kao razlog za stavljanje osam kineskih firmi na listu navelo sprečavanje da koriste američku tehnologiju kako bi pomogle kineskoj vojsci da razvije aplikacije za kvantno računarstvo.\nMinistarstvo je dodalo da želi da spreči kinesku vojsku da razvija svoju anti-stelt tehnologiju, koja bi mogla da uključi opremu poput naprednih radara i aplikacija protiv podmornica, kao što su podmorski senzori.


Povećan priliv pacijenata na kovid odjeljenja tokom marta\nNakon što je zbog opuštenih mjera ponijela titulu najatraktivnije turističke destinacije u regionu, na svjetskim statistikama posljednjih mjeseci bilježi jednu od najviših stopa smrtnosti stanovništva od korona virusa.\nNovi talas pandemije korona virusa BiH je dočekala s otvorenim granicama i prepunim skijalištima. Nakon što je zbog opuštenih mjera ponijela titulu najatraktivnije turističke destinacije u regionu, na svjetskim statistikama posljednjih mjeseci bilježi jednu od najviših stopa smrtnosti stanovništva od korona virusa.\nPrema statistici web stranice worldometers.info, koja prikuplja podatke od agencija i vlada, BiH je 16. aprila, s više od 7.700 preminulih, zauzela peto mjesto u svijetu po broju smrtnosti od posljedica korona virusa na milion stanovnika.\nStatistika web stranice worldometers.info, 16. april 2021.\nSumorne su i prognoze nezavisnog medicinskog istraživačkog centra Univerziteta Washington da bi ukupni broj preminulih u BiH do jula mogao biti veći od 10.000.\nDok stručnjaci jedino rješenje vide u masovnoj vakcinaciji, bh. vlasti nisu uspjele pronaći adekvatne mehanizma za pravovremenu nabavku vakcina, što bi masovnu imunizaciju stanovništa moglo odgoditi i do kraja godine.\nU FBiH do sada je vakcinisano oko 15.000, a u RS-u oko 30.000 stanovnika, koji spadaju u primarne i rizične grupe.\n„Možemo reći da je na raspoloživost i nabavke vakcina svakako uticala i ekonomska i druga moć zemalja i da nemaju svi iste mogućnosti pristupa. COVAX mehanizam zamišljen je,na neki način, i kao alat da se takvi problemi prevaziđu, ali svjedoci smo da tu svoju ulogu ne ispunjava do kraja“, rekao je u izjavi za Glas Amerike Alen Šeranić, ministar zdravlja i socijalne zaštite u Vladi RS.\nAlen Šeranić, ministar zdravlja i socijalne zaštite u Vladi RS\nOn ističe da je uporedna analiza u Srbiji po gradovima pokazala da se epidemijska kriva u gradovima koji su imali veći stepen odziva građana na vakcinaciju počinje zaravnjavati, što je dobar praktični pokazatelj efekta vakcinacije.\nNa takve efekte BiH će morati još da pričeka, a u međuvremenu se oslanja samo na blaže mjere u suzbijanju širenja virusa, koje su najviše usmjerene na odgovornost svakog pojedinca.\nTakav pristup donio je rezultate Islandu, koji se umjesto zatvaranja fokusirao na rigorozni sistem testiranja, traganja za kontaktima, karantenu i izolaciju, pravila kojih su se pridržavali kako stanovnici, tako i turisti.\nMeđutim, BiH se ne može pohvaliti rigoroznom primjenom ovih metoda, a teško da se može osloniti i na pojedinčanu odgovornost. U izjavi za Glas Amerike, redar koji stoji na ulazu jednog banjalučkog marketa, a koji je želio ostati anoniman, potvrdio je da gotovo svakog drugog posjetioca mora upozoriti da propisno stavi masku.\n„Mnogi ulaze u market bez maske ili sa maskom na bradi i ispod nosa. Neki je čak nose u ruci, iako već godinu dana na ulazu stoji upozorenje da je nošenje maske obavezno i da se mora poštovati fizička distanca“, kaže on.\nVlade Simović, vanredni profesor na Fakultetu političkih nauka u Banjaluci u izjavi za Glas Amerike kaže da je ključni problem nemalog broja građana BiH što ne shvataju da pravo na slobodu podrazumijeva i odgovornost.\n„Nije problem da se sve otvori, problem je što su ljudi neodgovorni i ne žele da poštuje osnovne mjere. Ljudska prava su neosporna i imate pravo da se slobodno krećete, živite ili komunicirate, ali ako postoji pandemija koja ubija ljude, nečije bake, djedove ili prijatelje, onda se postavlja logično pitanje o kakvoj mi slobodi pričamo, ako ona ne podrazumijeva svjesnog čovjeka koji će biti i odgovoran“, objašnjava Simović.\nOn podsjeća na neka okupljanja na trgovima i ulicama, kako kod nas, tako i u regionu, u momentu dok bolnice ne mogu da podnesu broj hospitalizovanih pacijenata.\nVlade Simović, vanredni profesor Fakulteta političkih nauka Banja Luka\n„To je dokaz da je nivo svijesti nemalog broja građana na jednom takvom civilizacijskom nivou da je to zaista skoro pa varvarski“, kaže on, dodajući da je takvo ponašanje, nažalost, dovodilo do nemalog broja smrtnih ishoda kod starijeg stanovništva, koje je pokazalo najviši stepen odgovornosti tokom pandemije.\nOn smatra da su do pomiješanih osjećanja građana u vezi sa virusom dovodile i različite informacije i teorije zavjera koje su imali priliku da čitaju u pojedinim medijima, ali i ponašanje nemalog dijela političara, koji su nerijetko bili posjetioci korona žurki.\n„Građani automatski gube povjerenje u ispravnost nekih odluka, jer ako može politička elita da se provodi na nekoj korona žurci, onda je logično da se ljudi pitaju da li je to sve neka šarena laža i zašto su oni zaključani u stanu i pod policijskim satom“, kaže Simović.\nPrethodnih mjeseci problem su predstavljale i neusaglašene mjere u bh. entitetima, tako da su se građani u zavisnosti od toga gdje su otvoreni kafići i restorani, kretali iz jednog entiteta u drugi. Za to vrijeme, zdravstveni sistemi u oba entiteta našli su se u najtežoj situaciji od početka pandemije.\n„Rast broja zaraženih utiče na povećan priliv pacijenata i vrši se pritisak na bolničke kapacitete, a prije svega na zdravstvene radnike koji su svakodnevno, bez odmora, radili na prijemu i zbrinjavanju najtežih pacijenata“, objašnjava Šeranić.\nOn ističe da je mnogo onih koji nisu vjerovali da je borba u zdravstvenom sistemu stvarna i da nije nimalo bezazlena.\n„Sve dok, nažalost, nisu imali priliku da se u to sami uvjere, kroz lično iskustvo ili tako što je neko od njihovih najbližih vodio tešku borbu za zdravlje ili život“, kaže on dodajući da je zdravstveni sistem u RS-u, iako opterećen, uspio da izdrži trenutan povećan priliv pacijenata.\nPrema njegovim riječima, značaj prevencije u zdravstvu je neupitan i opasnost od virusa korona se ne smije umanjivati i potcjenjivati.\n„Ne treba da se izlažemo nepotrebnom riziku, kako bismo što prije došli u situaciju da nam kovid bolnice nisu potrebne. Pojedini primjeri u svijetu, ma koliko da su rijetki, pokazuju nam da, uz pridržavanje mjera i što širu vakcinaciju, taj cilj nije nedostižan“, kaže Šeranić, koji se nada novim isporukama vakcina u skorijem vremenskom periodu kako bi mogla započeti vakcinacija većeg obima stanovništa.\nVakcinacija stanovništva starijeg od 65 godina u Republici Srpskoj, 11. april.2021. godine\nMeđutim, bitka za svaki život koju vode zdravstveni radnici manje je vidljiva javnosti za razliku od standardnih dnevno- političkih problema koje BiH sve više udaljavaju od pozitivnog ishoda u borbi sa suzbijanjem širenja virusa.\nProfesor Simović kaže da pandemija virusa COVID-19, kao i mnoge druge krize koje su se dešavale, uvijek pokažu institucionalne slabosti BiH kao države.\n„Jasno je da je riječ o jednom sistemu koji je izrazito nestabilan i nefunkcionalan i kao takav ne može da odgovori izazovima kakav je COVID-19. Politički dijalog ne postoji, a imali smo priliku da vidimo da se i preko vakcina vodi jedna politička borba“, kaže Simović, osvrćući se na izjavu ministrice spoljnih poslova BiH Bisere Turković, nakon što je Srbija donirala vakcine BiH.\n„U trenutku kad nemate nijednu vakcinu i dobijate donaciju vi pravite diplomatski skandal. BiH ne smije isključivati partnere, bilo da se radi o Srbiji, Hrvatskoj, SAD-u, Velikoj Britaniji, Njemačkoj itd. S obzirom da smo mali, siromašni, slabi, konfliktni, politički podijeljeni i nesposobni da ostvarimo odgovarajući funkcionalan sistem, moramo sa svima sarađivati“, objašnjava Simović.\nOn naglašava da u ovakvim situacijama nije lako pomiriti zahtijeve medicinske struke i one zahtjeve koji prema državi dolaze iz drugih oblasti koje su pogođene pandemijom.\nPrema Simovićevim riječima, jake države, koje imaju jake političke institucije i koje su spremne da ulože novac u javno zdravstvo, bezbjednost i saniranje ekonomske štete, napravile su daleko bolje rezultate u borbi sa pandemijom, jer su, kako kaže, unaprijed kreirale politike, koje će imati startni odgovor za ovakve krize.\n„Za tako nešto je potrebna politička stabilnost u zemlji, koja, nažalost, u BiH ne postoji. Ko nam garantuje da se ovako nešto neće ponoviti za nekoliko godina? Budućnost može biti svakakva od međuljudskih sukoba i ratova, pa sve do prirodnih katastrofa i pandemija. Zemlja koja nije svjesna da joj se sve to može desiti u budućnosti i ne priprema se za takav scenariji nije ozbiljna zemlja, a čini mi se da je BiH upravo takva“, ističe Simović.\nNi crna statistika nije uozbiljila politički dijalog u BiH. Iako na desetine građana BiH svakodnevno gubi bitku sa korona virusom, evidentno je da politički interesi nadglasavaju mišljenje struke, tačan dolazak većeg kontigenta vakcina je neizvjestan, a na snazi su neusaglašene i često nelogične mjere.\nBiH među zemljama sa najvećom smrtnošću od COVID19: Ponovo više od 70 žrtava za jedan dan


HNB reagovala na najavu banaka da će uvesti naknadu za podizanje gotovine na šalterima poslovnica – Bankar.rs\nHome/BANKE/HNB reagovala na najavu banaka da će uvesti naknadu za podizanje gotovine na šalterima poslovnica\nNaime, bankama će poslati detaljna uputstva kako svojim najnovijim postupcima ne bi diskriminisali pojedine grupe građana, prenosi Novac.hr.\nKako je vidljivo iz tumačenja HNB-a, centralna banka Hrvatske smatra da građani u svakom trenutku moraju da imaju dostupan barem jedan kanal za besplatno podizanje novca, što se uglavnom odnosi na bankomate, ali kako među korisnicima postoje oni kojima je korišćenje ovih uređaja iz objektivnih razloga onemogućeno, regulator će banke uputiti da i takvim potrošačima obezbede podizanje novca bez naknade.\nHNB će bankama preporučiti da u svakom trenutku u poslovnicama imaju osobe koje će posebnim grupama potrošača pomagati pri podizanju novca na bankomatu, a savetovaće im i da razmisle o tome trebaju li određenim grupama da omoguće i podizanje novca na šalteru bez naknade.\n„HNB smatra da su banke dužne da pruže svu potrebnu pomoć i savete – na licu mesta, u poslovnicama – kako bi stariji i nemoćni potrošači, kao i oni koji do sada nisu svladali upotrebu digitalnih kanala, što lakše savladali korišćenje bankomata kao besplatnog kanala za podizanje novca. Takođe, očekujemo da banke ne dovode potrošače, koji zbog svoje starosti, bolesti, smanjene pokretljivosti, invaliditeta ili drugog objektivnog razloga nisu u mogućnosti da koriste bankomate, u diskriminišući položaj, odnosno u situaciju da zbog pomenutih okolnosti nisu u mogućnosti da iskoriste mogućnost besplatnog podizanja gotovine. S tim u vezi, HNB će bankama dati odgovarajuća uputstva“, stoji u odgovoru.\nHNB podizanje gotovine\nNemačka uspela da izbegne recesiju


Fondacija SOS Dečija sela Srbija nova članica mreže\nFondacija SOS Dečija sela Srbija je osnovana 2012. godine, kao krovna organizacija za sve SOS programe u Srbiji i članica SOS Children’s Villages International, međunarodne nevladine humanitarne organizacije, osnovane 1949. godine, aktivne u 133 zemlje. Fondacija u Srbiji sprovodi 4 programa: SOS Dečije selo Kraljevo, Program jačanja porodica, Program urgentne pomoći poplavljenim područjima, i Program urgentne pomoći izbeglicama.\nSOS Dečije selo Kraljevo osnovano je 2004. godine, a čini ga 14 SOS hraniteljskih porodica u kojima sa SOS mamama živi 70 dece uzrasta 0-15 godina. SOS porodice pružaju brigu, ljubav i sigurnost deci bez roditeljskog staranja, uz podršku psiho-pedagoškog tima i resursa lokalne zajednice. U SOS porodicama žive dečaci i devojčice različitih uzrasta, a biološka braća i sestre ostaju zajedno u istoj SOS porodici, što predstavlja ključnu prednost brige u porodičnom okruženju. Nakon izlaska iz SOS Dečijeg sela, deca prelaze u Zajednicu mladih, gde se uz podršku edukatora pripremaju za samostalan život.\nProgram jačanja porodica sprovodi se u Nišu i Obrenovcu i usmeren je na preventivni rad sa socijalno i ekonomski ugroženim porodicama, kako bi se izbeglo izdvajanje dece iz porodice. Kroz ovaj program, više od 150 porodica dobija podršku u razvijanju roditeljskih veština, ekonomskom osnaživanju i integraciji u zajednicu.\nViše informacija o radu Fondacije možete pronaći na sajtu: www.sos-decijasela.rs


Marina Maljurić: MEKST čine energija i timski duh - 100 Najvećih u Srbiji\nMarina Maljurić: MEKST čine energija i timski duh\nMay 19, 2021 | Priče uspešnih\nVaš prvi dodir sa kongresnom industrijom, a možemo slobodno reći i početak karijere u kongresnoj industriji, vezuje se za organizaciju MEKST konferencije. Da li nam možete reći nešto više o samom događaju, kako je nastala ideja za ovaj projekat i šta MEKST konferencija za Vas predstavlja?\nMEKST konferencija za mene ima poseban značaj i predstavlja prvi susret sa organizacijom događaja. MEKST konferencija je nastala kao ideja tadašnjih studenata menadžmenta i biznisa u turizmu, a sa ciljem povezivanja mladih na početku njihovih profesionalnih karijera radi razmene znanja, iskustva i uspostavljanja novih kontakata, koji imaju potencijal da se razviju u buduću poslovnu saradnju. Svaku MEKST konferenciju su beležila značajna imena iz industrije iz zemlje i inostranstva, predavači sa zavidnim radnim iskustvom, koji kroz predavanja prenose svoja znanja, iskustva i na taj način donose učesnicima neke nove poglede na trenutno stanje na tržištu, kao i svoje viđenje novih trendova koji nas očekuju.\nMEKST konferencija je iz godine u godinu rasla i privlačila nove učesnike, što je dovelo do preko 1000 učesnika, koliko je brojala poslednja MEKST konferencija, održana uživo, pre početka pandemije. Šta biste izdvojili kao najznačajnije elemente koji su doveli do kontinuiranog rasta događaja?\nUpravo tako, MEKST konferencija od prve godine održavanja, pa nadalje beleži kontinuiran rast u broju učesnika, a kao glavni razlog rasta i razvoja, izdvojila bih orijentisanost na detalje i tim ljudi koji stoji iza ovog događaja. Organizacija događaja zahteva detaljnu pripremu svakog segmenta događaja u cilju unapređenja zadovoljstva učesnika. Takođe, istakla bih važnost detaljne analize održanog događaja u cilju prepoznavanja elemenata koji zahtevaju da budu unapređeni naredne godine jer jedino na ovaj način možemo očekivati bolje rezultate. Tako je MEKST konferencija, iz godine u godinu, šireći program novim segmentima, unapređujući doživljaj i iskustvo učesnika dobijala na sve većoj vidljivosti i prepoznatljivosti u regionu, a i šire.\nSvakako jedna od ključnih stvari, a možda i najvažnija, jeste tim! Ljudi koji stoje iza ovog događaja, njihova energija, timski duh, posvećenost i strast sa kojom pristupaju organizaciji MEKST konferencije.\nOd samog početka rada na MEKST konferenciji, Vaša uloga je prvenstveno bila kreiranje programa i selekcija govornika. Koji su ključni faktori da se određene teme i predavači nađu u programu MEKST konferencije za datu godinu?\nSvake godine na MEKST konferenciji su zastupljene uvek aktuelne teme u oblasti turizma, hotelijerstva, marketinga i industrije događaja. Predavači se selektuju prema nekoliko kriterijuma, gde naravno spadaju stručnost, oblasti istraživanja, postignuti rezultati i iskustvo u industriji kroz koje svako od nas može mnogo da nauči, dok nam je dalje kroz dogovor o temi i konceptu predavanja veoma važno da učesnik sa svakog predavanja ponese nešto novo, što do tada nije znao ili da dobije neki novi ugao gledanja na određenu temu. Pored svega navedenog, posebno bih izdvojila da se prilikom selekcije predavača vodim i unutrašnjim osećajem da li će određeni predavač svojom energijom odgovarati događaju, jer na taj način pored stručnih predavanja dobijamo dobru atmosferu i energiju na licu mesta, koja se automatski reflektuje na sve učesnike.\nKakvi su planovi za ovu godinu i šta možemo očekivati na MEKST konferenciji 2021?\nNajveća novina ove godine je ta da će događaj, slušajući želje učesnika, trajati dan duže u odnosu na ranije, što povlači veći broj predavanja, a pored predavanja biće održana radionica na aktuelnu temu o influence marketingu, kao i masterclass sa svetski prepoznatim stručnjacima kongresne industrije. Pored toga, govorićemo o storytellingu, važnosti prave motivacije na putu ka uspehu, o novim trendovima u industriji hotelijerstva i turizma. U skladu sa situacijom i važećim merama, zavisiće oblik u kom će konferencija biti održana, ali se iskreno nadam da se vidimo uživo.


Koji su privredni sektori potencijal za Srbiju? - Biznis i Finansije\nHome\tVestiEkonomija\tKoji su privredni sektori potencijal za Srbiju?\nby bifadmin 3. maja 2021.\nIndustrija je glavna privredna delatnost u Srbiji, budući da se najveći obim nacionalnog dohotka, kao i broj zaposlenih formira upravo u ovom privrednom sektoru, piše Aleksandar Čolić za Avokado, prenosi Seebiz.eu.Prvo industrijsko preduzeće u Srbiji nastalo je još davne 1851. godine – u pitanju je Topolivnica u Kragujevcu.\nPrema standardnoj podeli industrija, razlikujemo tešku i laku industriju – teška industrija proizvodi sredstva za proizvodnju, dok laka industrija obezbjeđuje sredstva široke potrošnje. Današnje glavne industrije Srbije uglavnom pripadaju lakoj industriji, koje se najvećim delom razvijaju nakon Drugog svetskog rata.\nIpak, Srbija je oduvek imala povoljne uslove za razvoj mnogih grana industrije, što se najbolje ogleda u uspešnoj prehrambenoj industriji, koja je oduvek bila jedna od najuspešnijih delatnosti u zemlji. Nepovoljne socio-ekonomske prilike na ovim prostorima, dovele su do gašenja mnogih grana industrije, međutim, neke su uspele da se održe do današnjeg dana.Takve su upravo industrije o kojima govorimo u ovom tekstu – drvna industrija, turizam, prehrambena industrija, tekstilna industrija i hidroenergija. Nastavite da čitate i saznajte zbog čega se baš ove industrije izdvajaju kvalitetom u odnosu na ostale industrije u Srbiji i zbog čega je važno podržati ih i prepoznati njihov kvalitet.\nDrvna industrija – kvalitet koji prati svetske standarde\nPoslednjih godina sektor drvne industrije i industrije namještaja u Srbiji, bilježi trend rasta. Po nekim podacima u odnosu na 2018. godinu, u 2019. godini proizvodnja namještaja bila je veća za 6,3 odsto, a izvoz namještaja za 12 odsto. Drvna industrija, zbog toga, primjećena je kao neiskorišćen potencijal naše države, prenosi Seebiz.eu.\nTrend nastavlja da raste, a mnoge srpske kompanije iz ove industrije neki su od najvećih izvoznika u našoj državi. Prema podacima Privredne komore Srbije najveći izvoznik nameštaja u 2018. godini imao je učešće od 21 odsto od ukupne vrijednosti izvoza nameštaja.\nOsim industrije nameštaja, u Srbiji se može primetiti i sve veća ponuda podnih obloga, koji prate svetske standarde kvaliteta.\nTurizam – Srbija je država koja nudi raznovrsni sadržaj svojim posetiocima\nPrehrambena industrija – kvalitet koji se ne dovodi u pitanje\nTekstilna industrija – zastupljena u svim delovima države\nTekstilna industrija je čak i u doba koronavirusa uspela da održi dugoročne saradnje sa nekim od vodećih svetskih kompanija za proizvodnju i distribuciju odeće.\nHidroenergija – neprocenjivo blago Srbije\nU zavisnosti od hidrološke situacije u Srbiji, hidroelektrane u našoj državi proizvode i do 25% ukupne električne energije godišnje. Prve hidroelektrane u Srbiji puštene su u rad još 1955. godine – to su bile hidroelektrana Vlasina, a kasnije i Morava. Danas, najveću količinu električne energije proizvodi hidroelektrana Đerdap.\nNadamo se da će dobro upravljanje i povoljnije socio-ekonomske okolnosti u budućnosti potpomoći industrijski napredak naše zemlje i da će privredni sektor imati priliku da ostvari svoje pune potencijale.\nU Srbiji se oko 40 odsto energije se „baci“ jer se ne koristi racionalno